ADIDAS ADVANTAG K FW3186 - Crocodilino.com\nΚωδικός προϊόντος : S3201762170_1\nΠαιδικά adidas παπούτσια με τένις έμπνευση και σχέδιο με animal print. Το επάνω μέρος ξεχωρίζει με ασημί πινελιές και print. Κομψά, όμορφα για μεγάλα κορίτσια. Επάνω μέρος από συνθετικό δέρμα με σχέδιo. Mesh επένδυση. Εξωτερική σόλα από καουτσούκ


Αναρχικός Τραπεζίτης: Ξεπερνώντας τον Ελληνικό Κεμαλισμό\nΜετά την απελευθέρωση των Ελλήνων το 1830, ο αγώνας τους ήταν να δομήσουν κράτος. Δυστυχώς το νεαρό κράτος δεν δομήθηκε σύμφωνα με τις ανάγκες του λαού, αλλά σύμφωνα με τις φαντασιώσεις μιας σειράς διανοουμένων και δεσποτικών ηγετών.\nΟι διανοούμενοι φαντάστηκαν μια Ελλάδα υβρίδιο της κλασσικής Ελλάδας και της Ανατολικής Ρωμαϊκής Αυτοκρατορίας. Το αποτέλεσμα ήταν η αρχαιοπληξία και το ιδεολόγημα της ελληνορθοδοξίας. Κληρονομήσαμε από αυτήν την ιστορική αφήγηση ένα κράτος που μίλαγε διαφορετική γλώσσα από τους πολίτες του και μια εκπαίδευση που όξυνε την εθνική μας μειονεξία. Τι είχαν να αντιπαρατάξουν οι τσομπάνηδες της Ρούμελης και του Μωριά απέναντι στο κλέος των Αρχαίων Ελλήνων ή των Βυζαντινών κοσμοκρατόρων;\nΣε διοικητικό επίπεδο, το ελληνικό κράτος προσπάθησε να μιμηθεί ανεπιτυχώς τo δυτικό πρότυπo του συγκεντρωτικού, αυταρχικού κράτους. Διέλυσε τον κοινοτικό ελληνισμό που είχε επιζήσει Ρωμαίων, Βυζαντινών και Τούρκων για να τον αντικαταστήσει με το μεγάλο κεντρικό κράτος. Ο κρατισμός δεν είναι έργο του Ανδρέα Παπανδρέου αλλά του διατάγματος περί δήμων και κοινοτήτων του 1833. Γαλλοσπουδαγμένοι και γερμανοσπουδαγμένοι ρωμιοί μετέφεραν ανεπεξέργαστες τις αντιλήψεις των δυτικών λαών με τον ζήλο του ιεραπόστολου που πρέπει να εκπολιτίσει τους ιθαγενείς. Ακόμα και σήμερα υπάρχει στις μορφωμένες ελίτ αυτός ο ζήλος και η αποστροφή προς τις λαϊκές μάζες.\nΤο στοίχημα ενός νεοελληνικού Κεμαλισμού που θα μας έκανε κάτι άλλο από αυτό που είμαστε βουλιάζει συνεχεια τα τελευταία 180 χρονια. Κάθε χρεωκοπία του κράτους και κάθε πολιτική αστάθεια είναι τα συμπτώματα ενός βαριά ασθενή. Αυτό που χρειαζόμαστε δεν είναι να στήσουμε ένα δυτικό ορθολογικό κράτος. θα αποτύχουμε πάλι. Δεν μπορούμε να δομήσουμε ένα τέτοιο κράτος. Ένα τέτοιο κράτος απαιτεί να μην υπάρχει ο Αλκιβιάδης ή ο Μιαούλης που έκαψε τον στόλο γιατί δεν λογάριαζε κανένα συλλογικό συμφέρον.\nΝομίζω πως χρειαζόμαστε την αποδόμηση του κράτους όπως το γνωρίζουμε. Πρέπει να ποντάρουμε σε ένα νέο στοίχημα προς την αυτοκυβέρνηση, την αυτοδιοίκηση και την ελεύθερη αγορά. Δεν είναι τυχαίο που ο πρωτομάστορας του Ελληνικού εθνικισμού, ο Ιων Δραγούμης, πίστευε στην πρώτη φάση του έργου του ταυτόχρονα στην αυτοδιοίκηση, στον λαϊκό πολιτισμό, στην ελεύθερη οικονομία και αντιτέθηκε σφοδρά στον κρατισμό και την αρχαιοπληξία.\nΗ διαφοροποίηση μεταξύ μνημονιακών και μη ωχριά απέναντι στην αντιπαράθεση των Ελλήνων Κεμαλιστών που υπερισχύουν τα τελευταία 180 χρονια και σε μια νέα πρόταση. Η νέα πρόταση θα έχει το δύσκολο έργο να συλλάβει την δυναμική της κοινωνίας και να την επαναφέρει στις ανάγκες του 21ου αιώνα, μακρυά από τις ονειρώξεις των Ελλήνων Κεμαλιστών που θεωρούν πως μια άλλη κοινωνία είναι εφικτή.


Ανυπότακτοι εξωτερικού - Σελ. 74 - Forum για την θητεία\nΑπάντηση Σελ. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 <1 727374\nΜηνύματα: 48 Παράθεση Απάντηση Θέμα: Ανυπότακτοι εξωτερικού\nΑποστολή: 22/Μαΐου/2020 ώρα 00:20\n1. Να παραλάβετε ηλεκτρονικά το χαρτί της κατάταξης. Γενικά, δεν θα σας έρθει δεύτερο πρόστιμο. Βέβαια, προφανώς, κάθε περίπτωση είναι ξεχωριστή. Πάντως, εφόσον εμπίπτετε στην γενική περίπτωση, όπως φαίνεται, δεν θα σας έρθει δεύτερο πρόστιμο. Αλλά, να παραλάβετε το χαρτί της κατάταξης στο stratologia.gr.\n2. Τυπικά και νομικά, δεν χρειάζεται νέο έγγραφο. Αλλά, πρακτικά, χρειάζεται, για να μπορείτε να αποδείξετε σε έλεγχο της αστυνομίας, όταν είστε στην Ελλάδα, ότι τελείτε ακόμα σε ανυποταξία εξωτερικού.\n3. Μην ρωτάτε 500 πράγματα μαζί. Ή διαβάστε τον νόμο. Ως μόνιμος κάτοικος εξωτερικού, δεν θα σας καλούν σε ΕΣΣΟ και θα λήξει το θέμα της ανυποταξίας. Για το πρόστιμο όμως, ό, τι έχετε πληρώσει, το έχετε πληρώσει. Τα υπόλοιπα, διαγράφονται. https://www.stratologia.gr/el/nomothesia "Απώλεια της ιδιότητας του μόνιμου κατοίκου εξωτερικού επέρχεται στις παρακάτω περιπτώσεις:\n(2) Με την υπέρβαση έξι μηνών παραμονής στην Ελλάδα εντός του ίδιου ημερολογιακού έτους. " "Όσοι διετέλεσαν οποτεδήποτε ή διατελούν σε ανυποταξία, με την υπαγωγή τους στις διατάξεις του παρόντος άρθρου εξαιρούνται απ’ την πρόσκληση ή τις προσκλήσεις για τις οποίες κηρύχθηκαν ανυπότακτοι, εξαλείφεται το αξιόποινο της ανυποταξίας με παραγραφή, αίρονται οι ποινικές συνέπειες και οι σχετικές δικογραφίες τίθενται στο αρχείο με πράξη του εισαγγελέα του αρμοδίου στρατιωτικού δικαστηρίου."\n4. Εξαγορά μπορείτε να κάνετε από το έτος στο οποίο γίνεστε 33, και όχι 35. Επιστροφή των καταβληθέντων για το πρόστιμο ανυποταξίας δεν πολυπαίζει. Παίζει μόνο διαγραφή των όσων είναι να καταβληθούν, εφόσον απαλλαχθείτε, υπηρετήσετε, εξαγοράσετε ή είστε σε αναβολή.\n5. Προφανώς, όταν παρανομείτε και σας πάρουν χαμπάρι, κάποτε θα δικαστείτε κιόλας. Η ανυποταξία είναι ποινικό αδίκημα και δη διαρκές. Σε γενικές γραμμές, πάντως, δεν γίνονται τα δικαστήρια γρήγορα, ιδίως στις περιπτώσεις ανυποτάκτων εξωτερικού, για διάφορους λόγους.\nΜηνύματα: 3 Παράθεση Απάντηση Αποστολή: 22/Μαΐου/2020 ώρα 21:34\nΈχω μεγάλο θέμα και έχω αγχωθει. Μου ήρθε χαρτί για κατάταξη Γ' ΕΣΣΟ 2020 τώρα τον Ιούνιο. Εγώ τα τελευταία 4 χρόνια με την οικογένειά μου μένουμε Νορβηγία. Και φέτος σπουδάζω Γαλλία. Λόγο του ιού επέστρεψα στην Νορβηγία τους δικούς μου. Είχα σκοπό να πάρω το χαρτί ότι σπουδάζω και μετά θα έπρεπε να πάω στην πρεσβεία στην Γαλλία για την απαραίτητη διαδικασία. Ξέρω μεγάλη μ@λ@κια που το άργησα.. όμως μέχρι να προσαρμοστω.. λίγο τα μαθήματα.. το άφησα για αργότερα. Αρχές Μαρτίου έκλεισε η σχολή και τώρα έχω μείνει Νορβηγία με κλειστά σύνορα χωρίς να μπορώ να πάω πουθενά. Τι μπορώ να κάνω σε αυτή την περίπτωση; Ξέρω κιόλας ότι θα πρέπει να είμαι ο ίδιος στην πρεσβεία.. όποτε δεν θα μπορώ λογικά να το πάρω τώρα πια το χαρτί .\nΌπου μπορεί να γίνει σκανάρισμα διαβατηρίου (πχ από είσοδο εκτός Schengen). Εκεί φαίνονται και οι ημερομηνίες εισόδου/εξόδου στη χώρα\nΔε θες να προκαλέσεις την τύχη σου και να ψάξουν παραπάνω\nΜηνύματα: 48 Παράθεση Απάντηση Αποστολή: 23/Μαΐου/2020 ώρα 14:51\nΑρχικά αποστάλθηκε από Teokal097\nΈχω μεγάλο θέμα και έχω αγχωθει. Μου ήρθε χαρτί για κατάταξη Γ' ΕΣΣΟ 2020 τώρα τον Ιούνιο. Εγώ τα τελευταία 4 χρόνια με την οικογένειά μου μένουμε Νορβηγία. Και φέτος σπουδάζω Γαλλία. Λόγο του ιού επέστρεψα στην Νορβηγία τους δικούς μου. Είχα σκοπό να πάρω το χαρτί ότι σπουδάζω και μετά θα έπρεπε να πάω στην πρεσβεία στην Γαλλία για την απαραίτητη διαδικασία. Ξέρω μεγάλη μ@λ@κια που το άργησα. Όμως μέχρι να προσαρμοστω. Λίγο τα μαθήματα. Το άφησα για αργότερα. Αρχές Μαρτίου έκλεισε η σχολή και τώρα έχω μείνει Νορβηγία με κλειστά σύνορα χωρίς να μπορώ να πάω πουθενά. Τι μπορώ να κάνω σε αυτή την περίπτωση; Ξέρω κιόλας ότι θα πρέπει να είμαι ο ίδιος στην πρεσβεία. Όποτε δεν θα μπορώ λογικά να το πάρω τώρα πια το χαρτί.\nΝα επικοινωνήσετε με την αρμόδια στρατολογία. Εάν όντως δεν μπορείτε να μεταβείτε στην Ελλάδα, μπορείτε να αιτηθείτε αναβολής για κοινωνικούς λόγους. Επίσης, το ίδρυμα στην Γαλλία, θα πρέπει να μπορεί να σας δώσει ηλεκτρονικά το έγγραφο που θέλετε. Ακόμα και η στρατολογία δουλεύει ηλεκτρονικά. https://www.stratologia.gr/el/content/%CE%BC%CE%AD%CF%84%CF%81%CE%B1-%CF%80%CF%81%CF%8C%CE%BB%CE%B7%CF%88%CE%B7%CF%82-%CF%84%CE%B7%CF%82-%CE%B4%CE%B9%CE%AC%CE%B4%CE%BF%CF%83%CE%B7%CF%82-%CF%84%CE%B7%CF%82-%CE%BB%CE%BF%CE%AF%CE%BC%CF%89%CE%BE%CE%B7%CF%82-covid-19-%CF%85%CF%80%CE%BF%CE%B2%CE%BF%CE%BB%CE%AE-%CE%B1%CE%B9%CF%84%CE%B7%CE%BC%CE%AC%CF%84%CF%89%CE%BD-%CE%BC%CE%AD%CF%83%CF%89-e-mail\nΜηνύματα: 3 Παράθεση Απάντηση Αποστολή: 24/Μαΐου/2020 ώρα 11:57\nΕυχαριστώ πολύ για την απάντηση. Ναι όπως και να έχει δεν θα μπορώ να κατέβω. Τα σύνορα για Ευρώπη θα ανοίξουν μετά τις 20 Ιουλίου στην καλύτερη περίπτωση.\nΜηνύματα: 5 Παράθεση Απάντηση Αποστολή: 24/Μαΐου/2020 ώρα 14:29\nΓειά σας παιδιά βγήκε η μετάθεση μου για το 2ο τυλπ στο Μενίδι, γνωρίζει κάποιος πως είναι εκεί τα πράγματα;\nΜηνύματα: 3 Παράθεση Απάντηση Αποστολή: Από χθες ώρα 15:49\nΚαλησπέρα και πάλι ! Επικοινώνησα με την στρατολογία και μου είπαν πιθανόν να δίνει και ηλεκτρονικά η πρεσβεία έγγραφα.\nΤο έγγραφο που μου δίνει η σχολή γράφει ότι φοιτώ και πότε ξεκίνησα. Δεν μπορεί να γράψει όμως την διάρκεια των σπουδών μου. Μου δίνουν ένα έγγραφο ότι για αυτό το ακαδημαϊκό έτος σπουδάζω στην σχολή τους και για το επόμενο έτος θα μου δωθεί άλλο χαρτί αν το ζητήσω από Σεπτέμβρη όμως.. δηλαδή όταν αρχίσει το άλλο ακαδημαϊκό έτος.\nΕίναι απαραίτητο να γράφει επάνω την διάρκεια; Δεν μου το γράφουν και ας το ζήτησα. Δεν θα το δεχτεί η στρατολογία το έγγραφο μου για να πάρω απαλλαγή; Έχει τύχει σε κανέναν σας ή γνωρίζει κάποιος?\nΣαςευχαριστώ εκ των προτέρων.\nΜηνύματα: 48 Παράθεση Απάντηση Αποστολή: Από χθες ώρα 16:23\nΤο έγγραφο που μου δίνει η σχολή γράφει ότι φοιτώ και πότε ξεκίνησα. Δεν μπορεί να γράψει όμως την διάρκεια των σπουδών μου. Μου δίνουν ένα έγγραφο ότι για αυτό το ακαδημαϊκό έτος σπουδάζω στην σχολή τους και για το επόμενο έτος θα μου δωθεί άλλο χαρτί αν το ζητήσω από Σεπτέμβρη όμως. Δηλαδή όταν αρχίσει το άλλο ακαδημαϊκό έτος.\nΕίναι απαραίτητο να γράφει επάνω την διάρκεια; Δεν μου το γράφουν και ας το ζήτησα. Δεν θα το δεχτεί η στρατολογία το έγγραφο μου για να πάρω απαλλαγή; Έχει τύχει σε κανέναν σας ή γνωρίζει κάποιος;\nΝα σκεφτείτε με κοινή λογική (που μακάρι να ήταν κοινή). Προφανώς, η σχολή σας θα βεβαιώσει ότι αυτό το εξάμηνο ήσασταν γραμμένος, πού να ξέρουν οι άνθρωποι αν θα είστε εγγεγραμμένος και το επόμενο; Οι αναβολές για σπουδές δίνονται για χρονικό διάστημα ίσο με συγκεκριμένη ηλικία του αιτούντα, και όχι ανάλογα με το πόσο χρονικό διάστημα απαιτείται για την φοίτηση. Απλά, προφανώς, το χρονικό διάστημα που απαιτείται για την ολοκλήρωση της φοίτησης, δεν πρέπει να ξεπερνάει το ηλικιακό όριο της αναβολής. Άρα, μπορείτε να επισυνάψετε και ένα πρόγραμμα σπουδών, ή τον κανονισμό της σχολής, ώστε να φανεί μέχρι πότε περίπου αναμένεται να φοιτήσετε. Στην τελική, επισυνάψτε ένα screenshot της ιστοσελίδας που φαίνεται πόσο περίπου θα διαρκέσουν οι σπουδές μαζί με το ανάλογο link, εάν ούτε πρόγραμμα σπουδών ούτε κανονισμός υπάρχει. Εάν είναι δυνατόν, κάντε και μια μετάφραση, και στην βέλτιστη περίπτωση, επικυρώστε την και με την σφραγίδα της Σύμβασης της Χάγης. Γενικά, δράστε με κοινή λογική, στείλτε τα έγγραφα άμεσα στην αρμόδια στρατολογία και ζητήστε να σας ενημερώσουν όσο πιο γρήγορα γίνεται για τυχόν ελλείψεις \_ περαιτέρω απαιτήσεις.\nΕπίσης, γράψτε στο ανάλογο νήμα συζήτησης του forum. Και μάθετε να συνομιλείτε εγκαίρως με την στρατολογία.\nΜηνύματα: 1 Παράθεση Απάντηση Αποστολή: Σήμερα - ώρα 03:52\nΕίμαι ανυπότακτος εσωτερικού από 10/2018. Πέρυσι το καλοκαίρι,7/2019 με είχαν πάρει τηλέφωνο από την Αστυνομία για να με ενημερώσουν για την ανυποταξία και μετά από ένα μήνα ήρθε και ένα χαρτί που ανέφερε περί προστίματος 6.000€. Μέχρι σήμερα δεν έχει φανέι κάτι στο taxis ούτε σε φορολογική ενημερότητα. Η ηλικία μου ειναι 31 (Απρίλιος 1989). Το ΦΕΚ που έχει προαναφερθεί πολλές φορές σε προηγούμενα μηνύματα, και λέει ότι αν καταταγώ μέχρι 12/2020, δεν θα πληρώσω το υπόλοιπο ή καθόλου και όλα καλά και από 1/2022 μπορώ να υπηρετήσω 20 ημέρες και να εξαγοράσω υπόλοιπους μήνες x 810€\nΗ ερώτηση μου έχει ώς εξής: Με καλούν κάθε τόσο απ το ΑΤ της περιοχής μου και με ζητάνε. Προφανείς απαντήσεις:''Λείπει εξωτερικό κλπ'' παίζουν συνεχώς. Υπάρχει πιθανότητα αυτόφωρου ή επίσκεψης στο σπίτι; Αν όχι, όλα εντάξει. Αν ναί, τι προβλέπεται ς' αυτές τις καταστάσεις; Άμεση κατάταξη ή απλός ελεγχος και ταυτοποιήσεις όσον αφορά την ανυποταξία και με στέλνουν σπίτι;\nΕλπίζω να μην κούρασα και γω με την παράγραφό μου,\nΥΓ Ταξιδεύω εντός Σένγκεν άφοβα με διαβατήριο τόσο καιρό και κανένα πρόβλημα, και εκτός Σένγκεν μέσω ανταπόκρισης μόνο (για όσους κάνουν αυτή την ερώτηση)


Ο Θοδωρής Αναγνωστόπουλος, o νέος Explorer του National Geographic, μιλάει για την μεγάλη τιμή που του έγινε και τα σημαντικά του έργα - urbanguru.gr\nO Θοδωρής Αναγνωστόπουλος είναι γενετιστής, science communicator, κοινωνικός επιχειρηματίας και public speaker. Πρόεδρος και συνιδρυτής της Κοινωνικής Επιχείρησης SciCo. Από το 2013 έως το 2017 ήταν ο Πρόεδρος του Συνδέσμου Υποτρόφων Ωνάση. Είναι ο άνθρωπος που δημιούργησε και τρέχει ακόμη το Athens Science Festival που γίνεται κάθε χρόνο στην Τεχνόπολη, στο Γκάζι. Ταξιδεύει σε όλο τον κόσμο οικογενειακώς, με τα δύο μικρά παιδιά του.\nO Θοδωρής Αναγνωστόπουλος μόλις ανακηρύχθηκε επίσημα explorer από το National Geographic, το οποίο θα υποστηρίξει το νέο εγχείρημα του, ένα πρόγραμμα περιβαλλοντικής εκπαίδευσης μαθητών στα Πομακοχώρια της Θράκης, μαζί με την ομάδα της SciCo, το British Council Greece και εκπαιδευτικούς STEM από την Ξάνθη. Ο σκοπός του έργου είναι να αμβλύνει την κοινωνική απομόνωση των νεαρών Πομάκων, καθώς και να ευαισθητοποιήσει σχετικά με την κλιματική αλλαγή, την εκμετάλλευση ανανεώσιμων πηγών ενέργειας και τη διατήρηση του φυσικού πλούτου της περιοχής. Μιλήσαμε μαζί του για όλα και εντυπωσιαστήκαμε.\nΤελευταία επίσημη διάκριση η ανακήρυξη σου ως explorer από το National Geographic. Τι σημαίνει πρακτικά και τι για σένα ως φόρος τιμής;\nΤο National Geographic είναι ένα community, μια κοινότητα η οποία ιδρύθηκε εδώ και 133 χρόνια στην Αμερική, έχοντας στόχο να προάγει το Scientific Exploration. Δηλαδή, την εξερεύνηση, την επιστημονική εξερεύνηση. Έχουν ξεκινήσει να κάνουν αποστολές από το τέλος του προ προηγούμενου αιώνα, με τις πρώτες στους πόλους, αλλά και μια διάθεση “πάμε να κατακτήσουμε το τάδε βουνό” και “πάμε να μπούμε στο τάδε ηφαίστειο.\nΣτην πορεία έγιναν και πιο εξειδικευμένες αποστολές, με πολλά μεγάλα ονόματα που προστέθηκαν στην διαδρομή, όπως η National Geographic explorer Jane Goodall, με την φοβερή δουλειά που έχει κάνει με τους χιμπατζήδες. Επίσης διάφοροι αστροναύτες και άλλοι πολλοί.\nΕγώ από πάντα έβλεπα τα ντοκιμαντέρ του National Geographic, χωρίς να έχω τίποτα στο μυαλό μου. Τα γούσταρα, μου αρέσανε. Όταν έβλεπα αυτό το κιτρινάκι του σήματος του, έτρεχα να παρακολουθήσω. Με απορροφούσε. Οπότε το γεγονός να συγκαταλέγομαι τώρα σε αυτή την λίστα, με τους τώρα κάπου 14.000 explorers, τα τελευταία 33 χρόνια… Να είμαι τώρα στην ίδια λίστα με την Jane Goodall, μου φαίνεται όχι μόνο σημαντικό, αλλά για να σου είμαι ειλικρινής, λίγο too much.\nAπαντώ λοιπόν ότι ναι, είναι μια μέγιστη τιμή για μένα.\nΑπό εκεί και πέρα επί του πρακτέου, είναι μια τεράστια πηγή γνώσης, είναι ένα community, με άτομα φοβερά ενδιαφέροντα to say the least, που λένε και οι Άγγλοι. Ο ένας πάει στον Αμαζόνιο να κάνει μεταδιδακτορικές σπουδές πάνω σε κάτι νυχτερίδες, ο άλλος θα πάει και θα μελετήσει κάτι οστά από Νεάντερνταλ να τα συσχετίσει με το Homo Sapiens, o τρίτος θα φύγει μέσα στην Ανταρκτική για να μελετήσει και να φωτογραφήσει φάλαινες, είναι άτομα δηλαδή που μόνο να μάθεις έχεις. Ν’ακούσεις τις ιστορίες τους και να μάθεις.\nΚαι χώρια την οργάνωση του Nat Geo, με τα εσωτερικά συνέδρια, τα work shops και ένα σωρό πράγματα που είναι φοβερά χρήσιμα. Τώρα, για να φτάσω εγώ να γίνω explorer, εκτιμώ ότι έπαιξαν ρόλο δύο βασικά κριτήρια. Ποιό είναι το background σου, τι έχεις κάνει σε αυτή την ζωή, και πως ταιριάζει με αυτό που θέλεις να κάνεις, και το δεύτερο είναι το project που θα καταθέσεις. Οk, είσαι “σπουδαίος”, τι μας θες εμάς όμως; Τι θα κάνεις; Τι καταθέτεις, πόσο μας πας μπροστά…\nΝομίζω ότι δεν γίνεσαι explorer αν δεν έχεις και τα δύο. Έχουν υπάρξει και άλλοι Έλληνες explorers. Πρέπει να είναι άλλοι τρεις ή τέσσερις τα τελευταία 20 χρόνια. Δε νομίζω ότι είμαι ο μόνος. Δεν τους ξέρω αλλά ναι, έχουν υπάρξει κι άλλοι.\nΈχουν βάλει προσφάτως στους εξερευνητές έναν πυλώνα που λέγεται education. Εξερεύνηση δηλαδή στον τομέα της παιδείας, της εκπαίδευσης. Εκεί λοιπόν, καταθέσαμε εμείς. Και παρόλο που ο τίτλος είναι ανθρωποκεντρικός, ο Θοδωρής Αναγνωστόπουλος έγινε explorer, δεν υπάρχει explorer που να δουλεύει μόνος του. Έχω μια λαμπρή ομάδα δίπλα μου, όχι πίσω μου, δίπλα μου, την ομάδα της SciCo και του British Council, που είχαμε σχεδιάσει ένα έργο με βάση την τεχνογνωσία μας.\nΠοια είναι η τεχνογνωσία σας;\nΗ τεχνογνωσία μας είναι STEM Science Technology Engineering και Μathematics. Kυρίως στην δευτεροβάθμια εκπαίδευση, σε εφήβους. Τα τελευταία πέντε χρόνια γυρνάμε την Ελλάδα, σε απομακρυσμένες περιοχές, μετεκπαιδεύουμε τους εκπαιδευτικούς και στην συνέχεια τρέχουμε προγράμματα εξωσχολικά που ενδυναμώνουν τους μαθητές. Να σκέφτονται, να επιλύουν προβλήματα, να λειτουργούν ομαδικά και να χρησιμοποιούν την τεχνολογία και την επιστήμη για την επίλυση προβλημάτων.\nΑπό την Ξάνθη, ξεκινά ένα πρόγραμμα περιβαλλοντικής εκπαίδευσης μαθητών στα Πομακοχώρια της Θράκης. Πως δημιουργήθηκε αυτή η ιδέα, πως ανακαλύψατε την ανάγκη. Γιατί εκεί;\nΣτην διαδρομή μας στις απομακρυσμένες περιοχές, πριν κάποια χρόνια πέσαμε πάνω στου Πομάκους. Οι Πομάκοι είναι Έλληνες, έχουν κάποια Σλάβικη καταγωγή, είναι μουσουλμάνοι και ζουν απομονωμένοι σε κάποια χωριά της Θράκης. Όχι όλοι, οι περισσότεροι. Εκεί λοιπόν, και έχοντας κάνει δράσεις στο παρελθόν που δούλεψαν υπέροχα – μόνο μέσα στους Πομάκους -, σκεφτήκαμε μήπως χρησιμοποιήσουμε την γλώσσα της επιστήμης σαν μια γλώσσα πολιτισμικής γεφύρωσης.\nΔηλαδή, να πάμε και να συνδέσουμε τους Πομάκους, με τους συμπατριώτες τους μη Πομάκους, μέσω μαθημάτων επιστήμης. Μέσω Science Education και αυτή την πρόταση την δέχτηκε το National Geographic με πολύ καλές κριτικές μπορώ να πω, καθώς τους αρέσουν πάρα πολύ τόσο οι μοναδικοί πληθυσμοί, όπως είναι οι Πομάκοι, αλλά τους αρέσει και το πολιτισμικό bridging. Kι έτσι εισηγηθήκαμε να κάνουμε αυτή την δράση, η οποία θα έχει και χροιά περιβαλλοντικής εκπαίδευσης. Δεν θα είναι δηλαδή ένα γενικό STEM αλλά θα είναι προς την κατεύθυνση του Environmental Education. Και θα ξεκινήσει τον Σεπτέμβριο του ’21. Ήταν να είχε ξεκινήσει ήδη. Λόγω του Covid ζητήσαμε παράταση, ώστε να το κάνουμε διά ζώσης και όχι ψηφιακά, γιατί εκτιμούμε ότι θα χάσουμε την μαγεία του project εάν το κάνουμε ψηφιακό. Και αυτό είναι ένα πιλοτικό πρόγραμμα, το οποίο ενδέχεται και να βιντεοσκοπηθεί, χωρίς να είναι ακόμα σίγουρο αυτό, αλλά είναι πολύ πιθανό, και αν πάει καλά εκτιμώ ότι θα το κάνουμε και σε άλλα παιδιά, εφήβους του κόσμου, που θα ήταν ωραίο να γεφυρώσουν τους κόσμους τους με τους συμπατριώτες τους.\nΗ επιστήμη ως κοινή “γλώσσα” που γεφυρώνει πολιτισμικές διαφορές.\nΑυτό είναι και το κεντρικό μήνυμα του οράματος αυτού. Η γλώσα της επιστήμης ως γέφυρα συμφιλίωσης, εναρμόνισης κλπ.\nΣύνδεσης. Ακριβώς! Όπως θα μπορούσε να είναι και η γλώσσα της μουσικής για το αντίστοιχο έργο.\nΘύμησε μας τον στόχο και το αντικείμενο της SciCo. Πρακτικά πως μεταδίδετε γνώση και τι ετοιμάζετε για το μέλλον.\nΣτόχος είναι το να φέρει την επιστήμη κοντά στον κόσμο. Να ενδυναμώσει μαθητές και καθηγητές. Είναι δυο τρεις τέσσερις πυλώνες ουσιαστικά. Το ένα είναι οι εκδηλώσεις επιστήμης, Science Events που κάναμε ως τώρα και έχουν γίνει θεσμοί, τα Science Festivals. Αθήνα, Πάτρα, Λάρισα, Γιάννενα και Κύπρο. Μια άλλη κατεύθυνση είναι αυτά τα προγράμματα που περιέγραψα, των Πομάκων, των Generation X, διάφορα τα οποία τρέχουμε για το STEM που είναι και κεντρικός πυλώνας αυτών που κάνουμε. Μια τρίτη κατεύθυνση είναι ψηφιακές δράσεις, όπως έχουμε το Celebrity Science, ένα κανάλι στο YouTube το οποίο είναι ένα comedy show, που επικοινωνεί επιστημονικά θέματα. Από εκεί και πέρα υπάρχουν και δράσεις που είναι πιο tailor made και σε πιο συμπτωματικό επίπεδο. Με αυτές λοιπόν τις δράσεις, αισθανόμαστε ότι φέρνουμε την επιστήμη κοντά στον κόσμο.\nΠολλά κανάλια στο Youtube. Έχεις και ένα για ταξίδια με παιδιά. Ποιό το αγαπημένο σου και ποιό βλέπεις να εξελίσσεται σε βάθος χρόνου.\nΤο “Travelling with kids” θεωρώ ότι έχει μεγάλη σημασία. Κάποια στιγμή τα δικά μου παιδιά θα μεγαλώσουν. Το ταξίδι όμως σαν μέσο παιδείας το θεωρώ πάρα πολύ σημαντικό. Αυτό είτε από εμάς, είτε από κάποιους άλλους, νομίζω θα προχωρήσει.\nΈχεις ταξιδέψει σε 92 χώρες σε έξι ηπείρους. Ταξίδια λοιπόν… Τι δεν ξέρουμε; Πως φεύγουμε από μια βουλιμική αντιμετώπιση των ταξιδιών και πάμε σε μια πιο ουσιαστική εμπειρία;\nΤα ταξίδια είναι ευκολότερο να τα πράξεις απ’ότι φαντάζεσαι. Υπάρχει μια τριβή στατική, την οποία πρέπει να ξεπεράσει ο καθένας και να σηκωθεί από τον καναπέ του για να πάει στο εξοχικό του. Η τριβή και οι αντιστάσεις που υπάρχουν είναι ο σχεδιασμός και η φοβία. Το τι μπορεί να μου συμβεί. Το τρίτο είναι το κόστος, το οικονομικό. Το σέβομαι απόλυτα το τελευταίο. Μπορεί όμως κάποιος την σημερινή εποχή με σωστό planning από νωρίς, να κάνει πολύ οικονομικά ταξίδια. Προ covid οι πτήσεις ήταν αμέτρητες. Ήταν 100.000 πτήσεις την ημέρα, είχαν φτηνύνει τα αεροπορικά. Ήταν στο χαμηλότερο που ήταν ποτέ στην ιστορία. Και σε συνδυασμό με το online booking μπορείς να κάνεις οικονομικά ταξίδια. Εντούτοις πρέπει να έχεις ένα άλφα εισόδημα και πάνω. Το κατανοώ αυτό. Για τα άλλα δύο, και αυτό είναι που προσπαθούμε να αναδείξουμε, είναι ευκολότερα τα πράγματα και το μόνο που χρειάζεται είναι να σηκωθείς από την καρέκλα σου και να το σχεδιάσεις.\nΤο να προσθέσεις μια ακόμα χώρα, ειδικά όταν είσαι στα μεγάλα τα νούμερα, δεν σου αλλάζει πολύ τις γνώσεις σου. Όταν έχεις κάνεις τις 7 ηπείρους και πολλάκις μάλιστα, ξέρεις περίπου τι θα δεις. Εκεί που προσθέτει πολλά είναι στην αρχή, όταν δεν έχεις ταξιδέψει πολύ. Στην συνέχεια πρέπει να εμβαθύνεις. Δεν έχει νόημα να πας να δεις όλα τα μνημεία σε μια πόλη. Έχει πιο μεγάλη σημασία να πας να φας με ένα ντόπιο στο σπίτι του. Εγώ το ανταλλάσσω αυτό με οποιοδήποτε μνημείο, ακόμα και με τα κορυφαία μνημεία. Να έχεις δηλαδή τη δυνατότητα να έρθεις σ’επαφή με ντόπιους. Με φίλους, με γνωστούς γνωστών, να σε φιλοξενήσουν. Το να πας με ένα πούλμαν να δεις τα μνημεία, είναι μόνο οπτική η όλη ιστορία.\nΤο 2012 εκπαιδεύτηκες από τον τέως Αντιπρόεδρο των ΗΠΑ Al Gore για θέματα κλιματικής αλλαγής και είσαι πρεσβευτής του για το Climate Reality Project. Ειλικρινά, πως τα προλαβαίνεις όλα;\nΗ θέση μου έχει λίγο διαφοροποιηθεί. Η όλη στρατηγική ήταν ελάτε να σας δώσω διαφάνειες, να σας δώσω τα facts κι εσείς πηγαίνετε να κάνετε ομιλίες και να μεταλαμπαδεύσετε αυτή την γνώση όπου μπορείτε. Αυτό έχει αλλάξει πλήρως. Δηλαδή, οι δράσεις είναι πολύ πιο αφηγηματικές και όχι τόσο fact based. Ο δέκτης δεν έχει τόσο ανάγκη να ακούσει τα facts, ότι δηλαδή σε πέντε χρόνια τα νησιά σου θα έχουν χάσει 10 μέτρα ακτογραμμής. Αυτό συνήθως τρομοκρατεί. Είναι ένα γεγονός αυτό και το approach πρέπει να είναι πιο βιωματικό, πιο συναισθηματικό. Η τακτική έχει τροποποιηθεί. Χρησιμοποιώ τις γνώσεις και τα στοιχεία που δίνουν η ομάδα του Al Gore, αλλά θα έκανα π.χ. σε ένα σχολείο, κάτι πιο βιωματικό. Όχι μια ομιλία για την κλιματική αλλαγή και για το πόσο έχουν λιγοστέψει τα δάση. Αντίθετα, θα τους έβαζα να βάλουν για παράδειγμα στον κήπο μετρητές διοξειδίου του άνθρακα. Βασικό χαρτί αρχικά ήταν η ενημέρωση.\nΤώρα το θέμα είναι τι κάνεις γι’αυτό που γνωρίζεις.\nΚαταλαβαίνω ότι έδωσες νόημα στη ζωή σου, προσφέροντας και δουλεύοντας για το κοινό καλό. Είναι εφικτό αυτό για όλους; Είχες δυσκολίες στο ξεκίνημα;\nΕίναι εφικτό για όλους, ναι, πράγματι. Και ναι, είχα δυσκολίες στο ξεκίνημα. Γιατί με την κοινωνική προσφορά, την κοινωνική επιχειρηματικότητα, άντε ζήσε. Εμείς όταν ξεκινήσαμε με τις θεατρικές παραστάσεις για την μεταλαμπάδευση της επιστήμης, ήταν ένα χόμπι. Μου έλεγαν πως θα ζήσεις από αυτό; Ε, πρέπει να βάλεις το κεφάλι σου κάτω να σκεφτείς, να κάνεις παράπλευρες δουλειές, να μην ξεχάσεις τον στόχο σου και να έχεις ένα όραμα. Το χόμπι μου να το κάνω δουλειά. Μπορώ; Ε, αυτό έκανα εγώ τότε, και βρήκα και άλλους στην πορεία. Δε νομίζω ότι ήταν τίποτα ιδιαιτέρως ευφυές, ήταν κάτι που απλά έκατσε.\nΤο να κάνεις το χόμπι δουλειά διασφαλίζει κάπως περισσότερο και την επιτυχία.\n100%! Στο επαγγελματικό. Αν έχεις, άλλα προσωπικά θέματα, δεν θα στα λύσει.\nΠοια στοιχεία του χαρακτήρα σου πιστεύεις ότι έπαιξαν ρόλο σε όλο αυτό που έχεις δημιουργήσει; Πως ησυχάζεις; Πως γεμίζεις μπαταρίες;\nΕπιμονή είναι το νούμερο ένα. Είναι πολύ σημαντικό αυτό. Από εκεί και πέρα, σκληρή δουλειά και το τρομερά σημαντικό, καλά partnerships. Το οποίο partnership αποδομείται σε τρία τέσσερα πράγματα. Το ένα είναι να μπορείς να εμπιστευτείς. Το δεύτερο είναι, αφού εμπιστευτείς να δώσεις και δουλειά. Δηλαδή, έχω συνεργάτες αλλά τους δίνω αρμοδιότητες, ή τα κάνω όλα εγώ γιατί είμαι συγκεντρωτικός; Τρίτο. Ακούω; Ή έχω κάτι στο κεφάλι μου και αυτό θα κάνω έτσι κι αλλιώς; Επίσης, μοιράζομαι; Είναι πολλά τα σημεία, αλλά αυτά νομίζω είναι τα πιο σημαντικά.\nΠαραδόξως εγώ γεμίζω μπαταρίες πολύ από την δουλειά μου, το χαμόγελο των εθελοντών, τα παιδιά στην τάξη που θα αφηγηθούν ότι έφτιαξαν το τάδε innovation από το πρόγραμμα μας και αυτό οδήγησε να δώσουν μια λύση στο πρόβλημα του χωριού, ή ο Γιαννάκης που πήγε σε summer camp στο MIT επειδή τον είδε κάποιος στο πρόγραμμά μας και τον έστειλε εκεί… Αυτά είναι τεράστιοι ανατροφοδότες και γεμίζουν τις μπαταρίες. Από εκεί και πέρα travelling 100%, γιατί από εκεί συνθέτω εμπειρίες.\nΒλέπω ότι ο ανθρώπινος παράγοντας είναι αυτός που σε γεμίζει περισσότερο . Το συναίσθημα που θα εισπράξεις.\nΑκριβώς! Ακριβώς! Αυτό είναι το μεγαλύτερο. Το νούμερο ένα.\nΗ ταπεινότητα θεωρείς ότι είναι βασικός πυλώνας επιτυχίας σε οτιδήποτε ουσιαστικό;\nΕίναι πολύ ωραίο να είσαι ταπεινός. Πολύ ωραίο γιατί εκτός των άλλων, φέρνεις τον κόσμο κοντά σου, φέρνεις συνεργάτες, και όπως έλεγε και ο καθηγητής μου στην Αγγλία στο διδακτορικό “Work shows”! H δουλειά φαίνεται. Πρέπει να είσαι αρκετά άτυχος ώστε να μην φανεί καθόλου το έργο σου, στην σημερινή εποχή. Να έχεις κάνεις ουσιαστικό έργο και να μην φανεί. Ναι, το να είσαι ταπεινός είναι πολύ ωραίο.\nΛες ότι το μέλλον είναι “phygital“. Τι ακριβώς εννοείς και πως εντάσσεται σε αυτά που ετοιμάζεις.\nΤο phygital είναι ένα υβρίδιο μεταξύ της φυσικής επαφής που είχαμε προ κορονοϊού και της ψηφιακής που κυρίως έχουμε τώρα. Αυτή η κατάσταση άνοιξε κανάλια που άλλα είναι θεμιτά και άλλα λιγότερο. Μείωσε πολύ τις μετακινήσεις που αυτό βοηθάει στο περιβάλλον, δίνει χρόνο σε πολύ κόσμο που τον είχε ανάγκη από τα πήγαινε έλα του…\nΑπό την άλλη μείωσε την δημιουργικότητα, γιατί το να βρίσκεσαι στον ίδιο χώρο με τους συναδέλφους σου, αυξάνει την δημιουργικότητα. Επομένως το phygital είναι η μέση λύση. Είναι το τόσο όσο. Παρεμβάσεις και τρόπος εργασίας που έχει και τα δύο.\nΔεν θα πετάμε, όπως έκανε πολύς κόσμος, Αθήνα Λονδίνο για να κάνουμε ένα μήτινγκ στο Χήθροου, για δύο ώρες και να μπούμε στο αεροπλάνο της επιστροφής την ίδια μέρα, και θα έχουμε ρυπάνει τον πλανήτη και θα έχουμε χάσει και δέκα ώρες από την ζωή μας. Αυτό δεν θα ξαναγίνει και χαίρομαι πολύ γι’αυτό. Θα υπάρξει μια οικονομία πόρων, δυνάμεων και χρόνου. Χρειαζόμαστε να βρεθούμε στο γραφείο όλοι μαζί, πόσο; Μια φορά την εβδομάδα; Ωραία! Ας το κάνουμε. Κάτι τέτοιο. Αυτό εννοώ phygital.\nΤώρα για το Science festival του τέλους Μαρτίου που λόγω Covid θα είναι ψηφιακό, έχει μια δυνατότητα. Από εκεί που το έβλεπαν 20.000 Αθηναίοι, τώρα θα εκπέμπει σε όλη την Ελλάδα. Μπορεί να το δει όλη η Ελλάδα αν θέλει. Να δει τους δυο Νομπελίστες που καλέσαμε, και τον Κωνσταντίνο τον Δασκαλάκη μεταξύ άλλων. Τώρα μπορεί. Αυτό λοιπόν είναι μια ευκαιρία. Και είναι σημαντικό να αγκαλιάζεις τις ευκαιρίες.\nTags: Athens Science FestivalBritish CouncilExplorerNational GeographicSTEMΘράκηΞάνθηΠομάκοιταξίδι\nΤο Τόκιο στα μάτια του καταξιωμένου interior φωτογράφου, Βαγγέλη Πατεράκη\nΟ Τάκης Σπηλιόπουλος είναι δημοσιογράφος με πολλά χιλιόμετρα στο κοντέρ\nΗ Ινδία είναι ο νέος μας προορισμός, με τα μάτια


«Κόλαση» το κατηγορητήριο για ΠΑΟΚ, Σαββίδη και Μίχελ - Δεν θεωρείται υπαίτια για διακοπή η ΑΕΚ - AEK Fans Blog\nHome Football «Κόλαση» το κατηγορητήριο για ΠΑΟΚ, Σαββίδη και Μίχελ - Δεν θεωρείται υπαίτια για διακοπή η ΑΕΚ\nby Nikos Tasoulas 4:19 μ.μ.\nΑντιμέτωπο με βαρύτατες ποινές φέρνει τον ΠΑΟΚ το κατηγορητήριο για το ντέρμπι με την ΑΕΚ. Με το άρθρο-κόλαφο περί απειλών κλήθηκαν Σαββίδης-Μίχελ. Δεν θεωρήθηκε υπαίτια για τη διακοπή η «Ένωση».\nΤον κίνδυνο σοβαρότατων ποινών για τα γεγονότα του ντέρμπι με την ΑΕΚ αντιμετωπίζει και επισήμως πλέον ο ΠΑΟΚ.\nΣτην κλήση που του έγινε από τη Σούπερ Λίγκα για απολογία, το κατηγορητήριο είναι κάτι παραπάνω από βαρύ για τον «δικέφαλο του Βορρά».\n«Κόλαση» το κατηγορητήριο για ΠΑΟΚ, Σαββίδη και Μίχελ - Δεν θεωρείται υπαίτια για διακοπή η ΑΕΚ Reviewed by Nikos Tasoulas on 4:19 μ.μ. Rating: 5


Αυτόματη επανάκληση - LiveAgent\nΤι είναι η αυτόματη επανάκληση;\nΠώς λειτουργούν οι αυτόματες επανακλήσεις;\nΤι είναι οι οδηγίες αυτόματης επανάκλησης;\nΓιατί είναι σημαντικό για το λογισμικό τηλεφωνικού κέντρου να έχει μια προηγμένη λειτουργία επανάκλησης;\nΠώς να ελέγξετε εάν η λειτουργία λειτουργεί\nΗ αυτόματη επανάκληση είναι μια λειτουργία συστήματος τηλεφωνικών κλήσεων που οι καλούντες μπορούν να χρησιμοποιήσουν για να επιλέξουν την επανάκληση όταν ο αριθμός που έχουν καλέσει είναι απασχολημένος. Η λειτουργία αυτόματης επανάκλησης δίνει εντολή στο σύστημα τηλεφωνίας να αποθηκεύσει και να καλέσει ξανά τον αριθμό του καλούντος όταν η γραμμή γίνει ξανά διαθέσιμη.\nΗ επιλογή επανάκλησης είναι ένα κοινό χαρακτηριστικό ενός συστήματος ΔΦΑ και διασφαλίζει ότι οι πελάτες μπορούν να απολαύσουν μια αυτόματη επανάκληση αντί να παραμένουν σε αναμονή. Πολλά λογισμικά τηλεφωνικού κέντρου προσφέρουν τη λειτουργία αυτόματης επανάκλησης καθώς παρουσιάζουν έναν καλύτερο τρόπο για να απολαύσετε βολική επικοινωνία τηλεφωνικού κέντρου.\nΤο λογισμικό κέντρου κλήσεων LiveAgent παρέχει τη δυνατότητα αυτόματης επανάκλησης ως μέρος της λύσης λογισμικού του τηλεφωνικού κέντρου. Επιλέγοντας το λογισμικό αυτόματης επανακλήσης του LiveAgent, μπορείτε εύκολα να βελτιώσετε την ικανοποίηση των πελατών και να μειώσετε τους χρόνους αναμονής.\nΗ λειτουργία είναι μέρος ενός μενού ΔΦΑ (Διαδραστική Φωνητική Απόκριση). Οι επιλογές μενού παρουσιάζονται στους καλούντες όταν καλούν τον αριθμό σας. Για παράδειγμα, το μενού μπορεί να ζητήσει από τους καλούντες να “πατήσουν 1 για πωλήσεις” ή “να πατήσουν 3 για αίτημα επανάκλησης”.\nΕάν οι καλούντες σας επιλέξουν την επιλογή επανάκλησης, ο αριθμός τους θα αποθηκευτεί και θα τοποθετηθεί σε μια ουρά από το σύστημα και η κλήση θα τερματιστεί αμέσως. Όταν ο αριθμός του καλούντος φτάσει στην κορυφή της ουράς, το σύστημα θα καλέσει αυτόματα τον αριθμό του και θα τον συνδέσει με έναν αντιπρόσωπο υποστήριξης.\nΟι οδηγίες αυτόματης επανάκλησης είναι οι ενσωματωμένες μηχανογραφικές εντολές που χρησιμοποιούν οι καλούντες για να περιηγηθούν στις απασχολημένες τηλεφωνικές γραμμές και να ζητήσουν επανακλήσεις. Ακολουθεί ένας σύντομος οδηγός για το πώς να ακολουθήσετε τις οδηγίες αυτόματης επανάκλησης.\nΩς καλών, όταν ο επιλογέας σας εκπέμπει ένα σήμα απασχολημένου, πατήστε το καθορισμένο κουμπί για αυτόματη επανάκληση αφού ακούσετε τη λίστα μενού ΔΦΑ\nΑφού πατήσετε το κουμπί, η κλήση θα τερματιστεί\nΕάν κλείσατε το τηλέφωνο πριν πατήσετε το κουμπί, καλέστε ξανά τον αριθμό, ακούστε τις οδηγίες και πατήστε την προεπιλεγμένη επιλογή για επανάκληση\nΜόλις η γραμμή γίνει διαθέσιμη, θα λάβετε μια επανάκληση\nΑπαντήστε στο τηλέφωνο και μιλήστε με τον υπεύθυνο του τηλεφωνικού κέντρου\nΑπό την άλλη πλευρά, εάν θέλετε να ακυρώσετε ένα αίτημα επανάκλησης, μπορείτε να κάνετε τα εξής:\nΑκούστε τις οδηγίες ΔΦΑ\nΠατήστε το καθορισμένο κουμπί για να αναιρέσετε ένα αίτημα αυτόματης επανάκλησης\nΠεριμένετε για έναν τόνο επιβεβαίωσης και κλείστε το τηλέφωνο\nΣύμφωνα με το Harvard Business Review, οι αυτόματες επανακλήσεις δημιουργούν αφοσίωση και μειώνουν την προσπάθεια των πελατών. Ωστόσο, αυτό το χαρακτηριστικό δεν δημιουργεί απλώς αφοσίωση. Προσφέρει ορισμένα ουσιαστικά οφέλη στο τηλεφωνικό κέντρο.\nΑκολουθούν μερικοί από τους λόγους για τους οποίους η λειτουργία επανάκλησης είναι ζωτικής σημασίας για το λογισμικό τηλεφωνικού κέντρου:\nΗ δυνατότητα επανάκλησης βελτιώνει την ικανοποίηση και την εμπειρία του πελάτη\nΤα τηλεφωνικά κέντρα αξιοποιούν τη λειτουργία επανάκλησης για να μειώσουν τον μέσο χρόνο αναμονής\nΗ δυνατότητα επανάκλησης σημαίνει ότι ένα τηλεφωνικό κέντρο εκτιμά τον χρόνο του πελάτη\nΤα περισσότερα τηλεφωνικά κέντρα θεωρούν ότι οι αυτόματες λειτουργίες κλήσεων αποτελούν καινοτομία για την εμπειρία των πελατών. Για περαιτέρω βελτίωση της αξίας που προσφέρουν οι δυνατότητες επανάκλησης, τα τηλεφωνικά κέντρα μπορούν να ζητούν σχόλια από τους πελάτες και να παρέχουν καλύτερη εμπειρία πελάτη.\nΑφού ενσωματώσετε το λογισμικό αυτόματης επανάκλησης στη ΔΦΑ, μπορείτε να ελέγξετε εάν λειτουργεί το σενάριο ΔΦΑ, δοκιμάζοντας τις παρακάτω ενέργειες στο LiveAgent.\nΚαλέστε τον αριθμό τηλεφώνου που είναι συνδεδεμένος με τον λογαριασμό σας LiveAgent. Βεβαιωθείτε ότι ο αριθμός έχει ενεργοποιημένο ενεργό σενάριο ΔΦΑ\nΑκούστε το μενού ΔΦΑ πολλαπλών επιπέδων\nΑκολουθήστε τις οδηγίες κλήσης από το μενού ΔΦΑ και κάντε κλικ στο αναφερόμενο κουμπί κλήσης. Για παράδειγμα, το μενού ΔΦΑ μπορεί να απαιτήσει να πατήσετε το 4 για επανάκληση\nΔώστε προσοχή στο πώς η κλήση κλείνει από την πλευρά του καλούντος\nΠαρατηρήστε ότι η κλήση χτυπά στη διεπαφή του αντιπροσώπου και μπορεί να απαντηθεί ή να σταλεί στην ουρά\nΑπαντήστε στην κλήση από τη διεπαφή του αντιπροσώπου\nΤο LiveAgent θα καλέσει ξανά αυτόματα τον αριθμό του καλούντος. Περιμένετε μέχρι να πραγματοποιηθεί αυτή η διαδικασία\nΩς καλών, περιμένετε την αυτόματη επανάκληση σας και απαντήστε στην κλήση όταν έρθει\nΕάν εκτελέσετε με επιτυχία όλα αυτά τα βήματα, μπορείτε να είστε σίγουροι ότι η λειτουργία επανάκλησης λειτουργεί τέλεια και είναι έτοιμη για άμεση χρήση.\nΗ αυτόματη επανάκληση είναι μια λειτουργία ΔΦΑ τηλεφώνου που επιτρέπει στους καλούντες να λαμβάνουν κλήση αργότερα και όχι να παραμένουν σε αναμονή για μεγάλο χρονικό διάστημα. Συνήθως βοηθά τους πελάτες να καλέσουν ξανά μια απασχολημένη ή μη διαθέσιμη γραμμή τηλεφωνικού κέντρου. Η λειτουργία αυτόματης επανάκλησης θέτει τον καλούντα σε ουρά και πραγματοποιεί μια άμεση κλήση μόλις ο διαθέσιμος αριθμός είναι διαθέσιμος.\nΟι αυτόματες επανακλήσεις λειτουργούν με την ενσωμάτωση μενού ΔΦΑ. Μόλις ενσωματωθούν, οι καλούντες μπορούν να λάβουν προτροπές για να πατήσουν συγκεκριμένα κουμπιά για να ενεργοποιήσουν τη λειτουργία αυτόματης επανάκλησης. Μόλις τοποθετηθεί το αίτημα για αυτόματη επανάκληση, η κλήση τερματίζεται αμέσως. Έτσι, για παράδειγμα, το λογισμικό LiveAgent θα επανακαλέσει τη γραμμή όταν ο αριθμός του καλούντος βρίσκεται στην κορυφή της ουράς επανάκλησης.\nΟι οδηγίες αυτόματης επανάκλησης είναι εντολές λογισμικού ή διαδικασίες με τις οποίες καλούντες ή αντιπρόσωποι μπορούν να ξεκινήσουν και να απαντήσουν σε αιτήματα επανάκλησης. Αυτές οι οδηγίες περιλαμβάνουν συνήθως το πάτημα των καθορισμένων κουμπιών στο τηλέφωνο και τους ακόλουθους ήχους κλήσης για να καθορίσετε πότε μπορεί να προκύψει αυτόματη επανάκληση.\nΕίναι απαραίτητο το λογισμικό τηλεφωνικού κέντρου να περιλαμβάνει μια προηγμένη λειτουργία επανάκλησης για πολλούς λόγους.\nΟι δυνατότητες επανάκλησης επιτρέπουν στους πελάτες να απολαμβάνουν μια καλύτερη εμπειρία και υποστήριξη\nΟι λειτουργίες επανάκλησης αποδεικνύουν επίσης στους καλούντες ότι ο χρόνος τους είναι πολύτιμος\nΟι αυτόματες επανακλήσεις είναι χρήσιμες για να διασφαλιστεί ότι οι αντιπρόσωποι του τηλεφωνικού κέντρου παρέχουν στους καλούντες ήρεμες, εξατομικευμένες και εμπεριστατωμένες απαντήσεις σε κατάλληλους χρόνους\nΠώς μπορείτε να ελέγξετε εάν η λειτουργία λειτουργεί;\nΜπορείτε να καθορίσετε αν λειτουργεί η λειτουργία επανάκλησης μέσω σύνδεσης στο λογισμικό του τηλεφωνικού κέντρου και εεκτελώντας μια δοκιμαστική κλήση.\nΚαλέστε τη γραμμή που είναι συνδεδεμένη με τον λογαριασμό επανάκλησης και ακούστε το μενού ΔΦΑ\nΑκολουθήστε τη γραμμή εντολών αριθμού κλήσης και περιμένετε να τερματιστεί η κλήση\nΣτη συνέχεια, ο καλών θα λάβει μια κλήση μόλις έρθει η σειρά του στην ουρά καλούντος


Προβολή άρθρων κατά ημερομηνία: Τετάρτη, 14 Νοεμβρίου 2012\nΕύκολα η Αρμενία, 4-2 τη Λιθουανία (videos)\nΗ αντίπαλος της Εθνικής Ελλάδας στους ομίλους των προκριματικών, Λιθουανία, ηττήθηκε 4-2 από την Αρμενία σε φιλική αναμέτρηση.\nΑρκετά προβλήματα στην άμυνα παρουσίασε η Λιθουανία στην εκτός έδρας αναμέτρησή της με την Αρμενία στο πλαίσιο φιλικής αναμέτρησης. Η αντίπαλος της Εθνικής Ελλάδας στους ομίλους των προκριματικών του Παγκοσμίου Κυπέλλου, ηττήθηκε 4-2.\nΟ Μανουχαριάν στο 7’ άνοιξε το σκορ για τους γηπεδούχους με τους Μρκιτσιάν (49’) και Μικιταριάν (55’) να ανεβάζουν το δείκτη του σκορ στο 3-0. Η Λιθουανία, μείωσε σε 3-1 με τέρμα του Ριμκεβίτσιους στο 66’ για να γίνει το 4-1 από τον Οζμπίλιθ στο 72’. Το τελικό αποτέλεσμα, διαμορφώθηκε από τον Ριμκεβίτσιους στο 83’ με εύστοχη εκτέλεση πέναλτι.


BabySmart » Η νικήτρια του διαγωνισμού μας για τη Σαββατιάτικη Πρωινή Δραστηριότητα “Παραμύθια με το Μαγικό Χαλί” της Παραμυθοχώρας!\n03/04/2014 BabySmartAdmin One comment\nΣυγχαρητήρια! Είμαστε σίγουροι ότι θα περάσετε υπέροχα!\nΑγαπημένα κλασικά παραμύθια ζωντανεύουν κάθε Σάββατο στην Παραμυθοχώρα. Ο παπουτσωμένος γάτος, η Κοκκινοσκουφίτσα, ο Πήτερ Παν, τα Τρία Γουρουνάκια, ο Χάνσελ και η Γκρέτελ, η Χιονάτη, ο Κοντορεβιθούλης και πολλοί ακόμα ήρωες σας περιμένουν να ταξιδέψετε στο μαγικό κόσμο των παραμυθιών. Βγάλτε τα παπούτσια σας, πιάστε το χεράκι του παιδιού σας και ανεβείτε στο «μαγικό μας χαλί» για να πετάξουμε μαζί και να ανακαλύψουμε τα μυστικά των κλασικών παραμυθιών.\nΚάθε Σάββατο θα μας ταξιδεύει κι ένα διαφορετικό κλασικό παραμύθι.\nΚάθε εργαστήρι Μαγικού Χαλιού που πραγματοποιείται κάθε Σάββατο 11.00-12.00.\nΤο εργαστήρι Μαγικού Χαλιού αφορά παιδάκια 2-7 ετών και για τα παιδάκια από 2-3,5 είναι απαραίτητη και η συμμετοχή γονέα.\nΓια αυτό το λόγο η διπλή πρόσκληση αφορά είτε ένα πολύ μικρό παιδάκι, μέχρι 3μ5 ετών με τον γονέα του, ή 2 παιδάκια μεγαλύτερης ηλικίας.\nΣε κάθε περίπτωση είναι απαραίτητη η τηλεφωνική κράτηση θέσης.\nΠαραμυθοχώρα – Κιβωτός Μύθων\nΤηλ.: 2109216346, 6936655925 & 927\nΔιαγωνισμοί, Θέατρο, Νικητές BabySmart paidi, paidia, protaseis, παιδί, παιδια, Παραμυθοχώρα, Πρόγραμμα Εκδηλώσεων, προτάσεις\nΒΕΡΥΚΟΚΟΥ ΧΑΡΟΥΛΑ says:\n05/04/2014 at 15:31\nΕΥΧΑΡΙΣΤΟΥΜΕ ΠΟΛΥ!!! ΗΤΑΝ ΠΑΑ ΠΟΛΥ ΟΜΟΡΦα!!!! ΤΟ ΠΡΟΤΕΙΝΩ ΣΕ ΟΛΟΥΣ ΤΟΥΣ ΓΟΝΕΙΣ!!! ΕΜΕΙΣ ΘΑ ΞΑΝΑΠΑΜΕ!!!


Αρχική / Αναλύσεις / ΑΤΛΑΝΤΑ – ΝΙΟΥ ΓΙΟΡΚ ΣΙΤΙ\nΑΤΛΑΝΤΑ ΓΙΟΥΝΑΙΤΕΝΤ - ΝΙΟΥ ΓΙΟΡΚ ΣΙΤΙ | 2021-10-20 | Προγνωστικά | Ανάλυση | Στατιστικά\nΜονόδρομος η νίκη για αμφότερες\nΑΤΛΑΝΤΑ ΓΙΟΥΝΑΙΤΕΝΤ - ΝΙΟΥ ΓΙΟΡΚ ΣΙΤΙ\n*Αήττητη η Ατλάντα εντός έδρας κόντρα στη Σίτι με 3 νίκες και 1 ισοπαλία. Και τα τέσσερα αυτά παιχνίδια συνδύασαν G/G και over.\nΣπαθάτο διπλό πέτυχε στο Τορόντο με 2-0 χάρη στα γκολ των Αραούχο και Μορένο στις καθυστερήσεις κάθε ημιχρόνου. «Χτύπησε» σε κομβικά σημεία και συνάμα είχε την τύχη στο πλευρό της. Μελανό σημείο η αποβολή του μεσοεπιθετικού Μπάρκο.\nΠάτησε για πρώτη φορά στην πεντάδα της Ανατολής. Πρώτος στόχος να παραμείνει μέχρι τέλους εντός των θέσεων των πλέι οφ και εν συνεχεία να ψάξει το καλύτερο δυνατό πλασάρισμα. Η αλήθεια είναι πως η 5η θέση της Ανατολής στην οποία βρίσκεται αυτή την στιγμή αποτελεί το αγωνιστικό της ταβάνι.\nΟ Πινέδα θα παρατάξει την ομάδα του με 3-4-1-2 και επιθετικό δίδυμο τους Αραούχο και Μαρτίνεζ. Πίσω τους θα κινείται ο Μορένο. Οι ακραίοι Μπέλο και Λένον θα έχουν όλες τις πτέρυγες. Θα οπισθοχωρούν στα μπακ όταν η ο μάδα αμύνεται.\nΤιμωρημένος ο μεσοεπιθετικός Μπάρκο (21/7) και τραυματίας ο μέσος Χίντμαν (7/1).\nΑΤΛΑΝΤΑ – ΝΙΟΥ ΓΙΟΡΚ ΣΙΤΙ\nΗττήθηκε με 1-0 στο τοπικό ντέρμπι από τους Ρεντ Μπουλς και βρέθηκε μετά από πολύ καιρό εκτός θέσεων των πλέι οφ. Αιφνιδιάστηκε δεχόμενη το γκολ μόλις στο τρίτο λεπτό. Προσπάθησε να αντιδράσει στη συνέχεια, αλλά βρήκε απέναντί της μια πολύ καλά στημένη αντίπαλο που δεν της επέτρεψε να ελπίζει.\nΣυμπλήρωσε πέντε ματς δίχως νίκη με ισάριθμα under, ενώ παράλληλα δεν βρήκε δίχτυα για τέταρτο σερί αγώνα. Εχει πετύχει μόλις ένα διπλό στις 11 τελευταίες εξόδους. Κάθε ματς από δω και πέρα έχει τον χαρακτήρα τελικού. Απαγορεύονται τα λάθη.\nΘα παίξει με 3-5-2 και επιθετικό δίδυμο τους Καστεγιάνος και Ροντρίγκεζ. Πολύ δουλειά στο δημιουργικό κομμάτι από τους Μοράλες και Παρκς.\nΟ Τιάγκο αναμένεται να προτιμηθεί στον άξονα της μεσαίας γραμμής από τον Μεντίνα.\nΚοινός στόχος των δύο ομάδων να βρεθούν στα πλέι οφ. Το μομέντουμ δείχνει Ατλάντα, αλλά η Σίτι δεν ξέχασε ξαφνικά το εξαιρετικό ποδόσφαιρο που έπαιζε μέχρι προ μηνός. Θα προτιμήσω το G/G περιμένοντας μία αναμέτρηση που αμφότερες δεν θα κλειστούν στο καβούκι τους. Αποδεκτό το 1.60!\nMLS 20-10-2021 ΑΤΛΑΝΤΑ - ΝΙΟΥ ΓΙΟΡΚ ΣΙΤΙ 1 - 0 1 - 1\nMLS 11-08-2019 ΑΤΛΑΝΤΑ - ΝΙΟΥ ΓΙΟΡΚ ΣΙΤΙ 1 - 0 2 - 1\nΠλέι οφ Ημιτελικοί Περιφέρειας 11-11-2018 ΑΤΛΑΝΤΑ - ΝΙΟΥ ΓΙΟΡΚ ΣΙΤΙ 2 - 1 3 - 1\nMLS 15-04-2018 ΑΤΛΑΝΤΑ - ΝΙΟΥ ΓΙΟΡΚ ΣΙΤΙ 1 - 1 2 - 2\nMLS 28-05-2017 ΑΤΛΑΝΤΑ - ΝΙΟΥ ΓΙΟΡΚ ΣΙΤΙ 3 - 0 3 - 1\nΑΜΕ1 27-10-2021 ΝΙΟΥ ΓΙΟΡΚ ΣΙΤΙ - ΣΙΚΑΓΟ 0 - 0 1 - 0


Ενοριακή ζωή - Άγιος Δημήτριος Πειραιώς: ΕΡΧΟΥ ΚΑΙ ΙΔΕ.\n«Καὶ εἶπεν αὐτῷ Ναθαναήλ· ἐκ Ναζαρὲτ δύναται τι ἀγαθὸν εἶναι; λέγει αὐτῷ Φίλιππος· ἔρχου καὶ ἴδε» (Ιωάν. 1, 47)\n«Μπορεῖ ἀπὸ τὴ Ναζαρὲτ νὰ βγεῖ τίποτα καλό;» τὸν ρώτησε ὁ Ναθαναήλ. «῎Ελα καὶ δὲς μόνος σου», τοῦ λέει ὁ Φίλιππος.\n«Έρχου και ίδε», λέει ο Φίλιππος στον Ναθαναήλ, στην απορία του τελευταίου για το αν είναι δυνατόν κάποιος που καταγόταν από περιοχή στην οποία κατοικούσαν πολλοί ειδωλολάτρες και οι Ιουδαίοι ήταν αρκετά ιδιόρρυθμοι, να είναι αυτός που περίμεναν ως Μεσσία.\nΟ Φίλιππος, έχοντας γίνει ήδη μαθητής του Χριστού, προτρέπει τον φίλο του να δοκιμάσει την γνωριμία. Και ο λόγος αυτός έχει μείνει στην ιστορία της πίστης ως ένας λόγος συνεχούς πρόσκλησης να δοκιμάσουμε ποιος είναι ο Χριστός και να αποφασίσουμε αν θέλουμε να Τον ακολουθήσουμε. Μένει το ερώτημα σήμερα, Κυριακή της Ορθοδοξίας, ποιος μας καλεί να έρθουμε και τι θα δούμε.\nΜας καλεί η Εκκλησία. Αυτό όμως δεν είναι κάτι που το κατανοούμε εύκολα, διότι Εκκλησία είναι τα πρόσωπα. Μας καλούν λοιπόν αυτοί και αυτές που θεωρούν τους εαυτούς τους χριστιανούς. Μας καλούν οι επίσκοποι, οι ιερείς, οι μοναχοί και οι μοναχές που έχουν αφιερώσει όλη τους την ζωή ή μεγάλο μέρος της στον Χριστό. Και μας καλούν να συναντήσουμε τον Χριστό. Όμως αυτή η πρόσκληση περνά μέσα από τα πρόσωπά τους.\nΜας καλούν να συναντήσουμε στα πρόσωπά τους τον Χριστό. Να ακούσουμε λόγους, ερμηνείες, να συμμετάσχουμε σε δράσεις κατηχητικές και φιλανθρωπικές, κυρίως να κοινωνήσομε στην θεία λειτουργία τον Χριστό που είναι ο προσφέρων και προσφερόμενος. Όμως εμείς τι βλέπουμε;\nΒλέπουμε, άραγε, το πρόσωπο του Κυρίου Ιησού, το πρόσωπο που είναι η αγάπη και μας δίνει την αγάπη; Βλέπουμε το πρόσωπο που είναι η ανάσταση και μας δίνει την ανάσταση; Βλέπουμε το πρόσωπο που είναι το φως και μας δίνει φως, χαρά και ελπίδα; Ή βλέπουμε «ανθρώπων έργα» στο όνομά Του; Βλέπουμε ανθρώπους που ζούνε με απόσταση από μας, δεν έχουν επαφή με την καθημερινότητα της ζωής, λειτουργούν σαν μικροί πρίγκιπες, υπηρέτες ενός θεσμού που συχνά συσχηματίζεται με το ρεύμα του αιώνος τούτου. Βλέπουμε πάλι ανθρώπους οι οποίοι δεν έχουν καμία επαφή με τον κόσμο αυτό, ονειρεύονται επιστροφή σε ένα χτες, το οποίο έχει παρέλθει ανεπιστρεπτί, ή σκέφτονται με τους όρους ενός μέλλοντος που είναι μεταθανάτιο και μόνο, χωρίς παρόν.\nΒλέπουμε ανθρώπους που επιλέγουν, στο όνομα των μικροσυμφερόντων, να μην αίρουν τον σταυρό της εξόδου από τους τέσσερις τοίχους των ναών, ούτε να τολμούν να ομολογήσουν την αλήθεια, όπως η Εκκλησία στην μακραίωνη ιστορία της θεωρούσε χρέος να ομολογήσει. Βλέπουμε ανθρώπους που έχουν εγκαταλείψει την ιεραποστολή, στο όνομα της πολιτικής: γιατί πολιτική είναι να ασχολείται κάποιος, επικαλούμενος τον Χριστό, με θεωρίες συνωμοσίας, να σπέρνει φόβο για το μέλλον, για το τέλος του κόσμου, να μην τολμά να καταδικάσει όποιον πόλεμο, από όπου κι αν προέρχεται, αλλά να σκέφτεται με κριτήριο το τι συμφέρει στην δική του ζωή και στην δική του θέαση περί της Εκκλησίας, και να σιωπά επιλεκτικά ή να διαμαρτύρεται επιλεκτικά. Βλέπουμε ανθρώπους που, για να γίνουν αρεστοί, λαϊκίζουν, αντί να γίνονται παιδαγωγοί του λαού εις Χριστόν και εις την Εκκλησίαν.\nΚυρίως, βλέπουμε ένα σώμα το οποίο δεν τολμά να φύγει από αγκυλώσεις της ζωής που πέρασε, να συζητήσει αλλαγές και τομές που θα κάνουν την γλώσσα του, τον τρόπο του, την μαρτυρία του φρέσκο κρασί, όπως είναι ο Χριστός, πάντοτε νέος και ανακαινίζων. Βλέπουμε μία εκμετάλλευση του λόγου αγίων γερόντων, ενίοτε και παρουσίαση ψευδών τοποθετήσεων ως αυθεντικών, για να δικαιολογηθεί ένας ζηλωτισμός που δεν είναι παροξυσμός αγάπης, καλών έργων, προσευχής και αληθείας, αλλά ζηλωτισμός φόβου, κινδυνολογίας και πνευματικής παραζάλης.\n«Για να γυρίσει ο ήλιος θέλει δουλειά πολλή», λέει ο ποιητής. Και συνεχίζει: «θέλει νεκροί χιλιάδες να ‘ναι στους τροχούς, θέλει κι οι ζωντανοί να δίνουν το αίμα τους» (Οδ. Ελύτης). Αυτό ήταν, είναι και θα είναι η Ορθοδοξία. Οι άγιοί της, οι οποίοι ανέβαιναν στους τροχούς της ιστορίας με το μαρτύριο της αγάπης και το μαρτύριο του αίματος. Οι ζωντανοί κάθε εποχή που είχαν την απόφαση όχι να βλέπουν εχθρούς γύρω τους, αλλά να έχουν την ειρήνη του Χριστού στις καρδιές τους και την χαρά της αγάπης, ακόμη κι αν ο κόσμος τους μισεί. Ορθοδοξία σημαίνει συγχώρηση.\nΣημαίνει συνύπαρξη. Σημαίνει περίσσια ζωής και ελπίδας, που δίνεται αφειδώλευτα. Ορθοδοξία σημαίνει παρηγοριά του θλιμμένου και χορός με τον χαίροντα! Ορθοδοξία σημαίνει ο Χριστός εις τους αιώνας. Ο Χριστός της αλήθειας, της αγάπης και της ανάστασης.\nΚυριακή της Ορθοδοξίας. Το «έρχου και ίδε», ξεκινά από την ευθύνη μας όποιος έρθει και μας δει, να πει «αληθείς Ισραηλίται εσμέν, εν οις ουκ έστι δόλος», αλλά μόνο αγάπη και φως!


Από Κ. ΜΚ\t 12:02 - 26/05/2021\nΓια την πορεία των εμβολιασμών, την αντιπυρική περίοδο, τις προσλήψεις στο Δημόσιο αλλά και την ψήφο αποδήμων μίλησε ο Στέλιος Πέτσας στην τηλεόραση του ΑΝΤ1.\nΞεκαθαρίζοντας πως «σε καμία περίπτωση δεν θέλω να υπάρχουν αμφιβολίες για τα εμβόλια», αφού «όλα τα εμβόλια είναι ασφαλή» και δεν υπάρχει τεκμηριωμένη επιστημονική αμφιβολία», ο αναππληρρωτής υπουργός Εσωτερικών, είπε πως «έχουμε εντοπίσει ορισμένες περιοχές της χώρας, όπου το ποσοστό του εμβολιασμού δεν είναι ικανοποιητικό» και εκεί θα δοθεί έμφαση το επόμενο διάστημα, προκειμένου να πειστούν οι πολίτες να κάνουν το εμβόλιο κατά της COVID-19.\nΠαράλληλα, ανέφερε πως εξετάζεται το ζήτημα του«πέναλτι»σε περίπτωση ακύρωσης ραντεβού για εμβολιασμό.\nΜε αφορμή τον πύρινο εφιάλτη στα Γεράνεια Όρη, ο αναπληρωτής Υπουργός Εσωτερικών σημείωσε πως είναι ξεκάθαρα τα επιχειρησιακά σχέδια της ΓΓΠΠ για τις αρμοδιότητες σε περίπτωση πυρκαγιάς.\nΠροανήγγειλε πως το ξεκαθάρισμα αρμοδιοτήτων θα έχει ολοκληρωθεί το φθινόπωρο, ενώ αναγνώρισε πως απαιτούνται έκτακτες αντιδράσεις από τη μεριά της οργανωμένης Πολιτείας στο ζήτημα των πυρκαγιών.\nΥπογράμμισε πως «έχουμε φροντίσει να δώσουμε έκτακτη χρηματοδότηση στους Δήμους που προστατεύουν τα δάση μας» και θα υπάρξουν διευθετήσεις που αφορούν στην πρόσβαση στις παραλίες της Αττικής, ώστε να μην υπάρχουν εγκλωβισμοί σε περιπτώσεις έκτακτης ανάγκης.\n«Η κυβέρνηση δεν κάνει διακοπές»\nΤέλος, ερωτηθείς για το ενδεχόμενο πρόωρων εκλογών τον Σεπτέμβριο, απάντησε πως «Εκλογές θα γίνουν το καλοκαίρου 2023», υπενθυμίζοντας πως ο Πρωθυπουργούς έχει ξεκαθαρίσει πως θα εξαντληθεί η τετραετία. Σε ερώτηση αν οι Υπουργοί θα κάνουν διακοπές ή θα υπάρξει ανασχηματισμός, ο κ. Πέτσας απάντησε λακωνικά πως «Η Κυβέρνηση δεν κάνει διακοπές».\nΠελώνη: Η Ελλάδα είναι έτοιμη για ψηφιακό πιστοποιητικό\nΚατατίθεται σήμερα ο εκλογικός νόμος για τους ΟΤΑ


ΔΙΚΤΥΟΥΡΓΟΣ ΜΑΚΕΔΩΝ ΞΕΡΟΥΜΕ τι έκανες στη Βενεζουέλα Νίκο Παππά - Πώς ο δικτάτορας Μαδούρο εξαγόρασε όλα τα ιδιωτικά ΜΜΕ της χώρας του - ΔΙΚΤΥΟΥΡΓΟΣ ΜΑΚΕΔΩΝ\nHome / Αριστερά / ΜΜΕ / ΞΕΡΟΥΜΕ τι έκανες στη Βενεζουέλα Νίκο Παππά - Πώς ο δικτάτορας Μαδούρο εξαγόρασε όλα τα ιδιωτικά ΜΜΕ της χώρας του\nΞΕΡΟΥΜΕ τι έκανες στη Βενεζουέλα Νίκο Παππά - Πώς ο δικτάτορας Μαδούρο εξαγόρασε όλα τα ιδιωτικά ΜΜΕ της χώρας του\n19/1/2017 - Η ΔΙΑΦΑΙΝΟΜΕΝΗ αλλαγή στο ιδιοκτησιακό καθεστώς ιστορικών ομίλων του Τύπου στην Ελλάδα παρουσιάζει πολλές ομοιότητες με το πρόσφατο παράδειγμα στη Βενεζουέλα.\nΗ ΑΛΛΑΓΗ ιδιοκτησίας στα μεγάλα ΜΜΕ που ασκούν έντονη κριτική στην κυβέρνηση είναι μια –ομολογουμένως- έξυπνη συνταγή για τον έλεγχο της ενημέρωσης, που δοκιμάστηκε με απόλυτη επιτυχία από τον Νικολάς Μαδούρο.\nΠολλές φορές χρησιμοποιώντας πρώτα δικαστικές διώξεις, δημόσιες απειλές, αλλά και οικονομική «ασφυξία».\nΤΑ ΤΕΛΕΥΤΑΙΑ δυο χρόνια μεγάλοι τηλεοπτικοί σταθμοί, εφημερίδες και ραδιοφωνικοί σταθμοί στη Βενεζουέλα άλλαξαν, μυστηριωδώς, ιδιοκτησιακό καθεστώς. Τα μέσα αυτά σταμάτησαν να ασκούν κριτική και πλέον στηρίζουν το καθεστώς του Μαδούρο.\nΗ ΣΤΡΑΤΗΓΙΚΗ του Μαδούρο για τον απόλυτο έλεγχο των ΜΜΕ στη χώρα, υπήρξε πολύ πιο αποτελεσματική από εκείνη του Ούγο Τσάβες, (που είχε βάλει λουκέτο στο κανάλι RCTV) και πολύ χρήσιμη ακόμη και για το ενδεχόμενο μελλοντικής πολιτικής αλλαγής στη Βενεζουέλα.\nΗ ΠΩΛΗΣΗ της μεγαλύτερης σε κυκλοφορία στη Βενεζουέλα, «El Universal», το 2014, που ασκούσε σκληρή κριτική στην κυβέρνηση, προκάλεσε σοκ στους αναγνώστες. Μετά από 105 χρόνια κυκλοφορίας η εφημερίδα βγήκε με πρωτοσέλιδο τίτλο: «Η El Universal αρχίζει μια νέα εποχή».\nΠΙΣΩ από την αγορά της εφημερίδας βρισκόταν μια εταιρεία «φάντασμα», που όπως αποδείχθηκε εκπροσωπούσε τα συμφέροντα του Νικολάς Μαδούρο.\nΝωρίτερα βέβαια, ο ίδιος ο Μαδούρο είχε φροντίσει να απαξιώσει την ιστορική εφημερίδα, απειλώντας τους ιδιοκτήτες της δημόσια σε απευθείας τηλεοπτική σύνδεση, υβρίζοντας καθημερινά τους δημοσιογράφους της, εκβιάζοντας και μπλοκάροντας ακόμη και την παροχή χαρτιού για να τυπωθεί.\nΜΕΤΑ ΑΠΟ την πώληση της, η εφημερίδα άλλαξε πολιτική γραμμή και μετατράπηκε σε ένθερμο υποστηρικτή της πολιτικής του Νικολάς Μαδούρο. Η εφημερίδα απέλυσε «ενοχλητικούς» δημοσιογράφους που δεν μπορούσαν να προσαρμοστούν στην αλλαγή, ενώ απέλυσε ακόμη και την γελοιογράφο Rayma Suprani, επειδή μια γελοιογραφία της είχε ενοχλήσει τον Μαδούρο.\nΤΟ ΙΔΙΟ ΣΟΚ υπέστησαν οι τηλεθεατές παρακολουθώντας το πρόγραμμα του μεγάλου τηλεοπτικού σταθμού «Globovisión», το οποίο επίσης ασκούσε σκληρή κριτική στην κυβέρνηση της Βενεζουέλας. Η Δικαιοσύνη είχε ασκήσει αφόρητες πιέσεις στους ιδιοκτήτες του καναλιού, μετά από προσφυγές της ίδιας της κυβέρνησης, του αντίστοιχου ΕΣΡ (Conatel), υπουργών, ακόμη και της Γενικής Εισαγγελίας.\nΟ εκ των ιδιοκτητών του καναλιού, Guillermo Zuloaga, απευθυνόμενος στους εργαζόμενους είπε:\n«Αυτές οι διώξεις μας έχουν γονατίσει, επιπλέον υπάρχει η προοπτική η κυβέρνηση να μην ανανεώσει την άδεια του σταθμού που λήγει σε 2 χρόνια. Επιπρόσθετα, τα σοβαρά οικονομικά προβλήματα έχουν άμεση επίπτωση στη λειτουργία μας, έχουμε απέναντι μας μια πανίσχυρη κυβέρνηση που θέλει να μας δει να αποτυγχάνουμε».\nΤΟ ΤΗΛΕΟΠΤΙΚΟ κανάλι «Globovisión» μετά από την πώληση του έγινε και εκείνο ξαφνικά ένθερμος υποστηρικτής της κυβέρνησης του Νικολάς Μαδούρο.\nΧΑΡΑΚΤΗΡΙΣΤΙΚΟ είναι επίσης το παράδειγμα του ιδιοκτήτη της εφημερίδας «Tal Cual», Teodoro Petkoff, ένας από τους μεγαλύτερους διανοούμενους της δημοκρατικής Αριστεράς, ο οποίος λόγω των διώξεων του καθεστώτος εναντίον του, πρέπει να παρουσιάζεται κάθε μήνα στο αστυνομικό τμήμα. Η κυβέρνηση επίσης έχει μπλοκάρει τη διάθεση του χαρτιού για να μη μπορεί να τυπώνει την εφημερίδα του.\nΗ ΙΔΙΑ ΣΥΝΤΑΓΗ χρησιμοποιήθηκε και για τον όμιλο «Cadena Capriles» που έλεγχε πολλά ΜΜΕ στη χώρα, όπως η εφημερίδα «Últimas Noticias». Το ίδιο συνέβη και με την -μικρότερη σε κυκλοφορία- εφημερίδα «Notitarde». Ο κατάλογος των ΜΜΕ που άλλαξαν ιδιοκτησιακό καθεστώς στη Βενεζουέλα και πλέον στηρίζουν την κυβέρνηση Μαδούρο είναι μεγάλος.\nΣΥΜΦΩΝΑ με την έρευνα που έκανε το Ινστιτούτο Τύπου της Βενεζουέλας (IPYS) «πολλοί δημοσιογράφοι στους οποίους επιβλήθηκε αυτολογοκρισία παραιτήθηκαν ή απολύθηκαν από τη δουλειά τους, λόγω της αλλαγής πολιτικής γραμμής στα μέσα ενημέρωσης όπου εργάζονταν».\nΣΤΑ ΠΕΡΙΣΣΟΤΕΡΑ μέσα ενημέρωσης που άλλαξαν ιδιοκτησιακό καθεστώς υπήρχαν 6 κοινά χαρακτηριστικά:\nΠριν από την πώληση τους υπήρξε εκστρατεία απαξίωσης τους και απειλές από την κυβέρνηση,\nυπήρξαν δικαστικές διώξεις,\nυπήρξαν φήμες στο διαδίκτυο για επικείμενη πώληση τους,\nδόθηκαν υποσχέσεις από τον ίδιο τον Μαδούρο και έπειτα από τους νέους ιδιοκτήτες ότι η πολιτική γραμμή δήθεν δεν θα αλλάξει,\nενώ στη συνέχεια «εξαφανίστηκαν» οι δημοσιογράφοι που ασκούσαν κριτική και φυσικά\nάλλαξε η πολιτική γραμμή.\nΠΡΟΘΕΣΗ της κυβέρνησης του Νικολάς Μαδούρο ήταν και εξακολουθεί να είναι ο απόλυτος έλεγχος της ενημέρωσης στη Βενεζουέλα, η επιβολή λογοκρισίας, αυτολογοκρισίας και εκφοβισμού των δημοσιογράφων που έχουν αντίθετη άποψη.\nΠολλοί διεθνείς ανεξάρτητοι οργανισμοί υποστηρίζουν ότι η ζημιά στους δημοκρατικούς θεσμούς που επέφερε το καθεστώς Μαδούρο στη Βενεζουέλα είναι μεγαλύτερο από την οικονομική ζημιά που έχει προκαλέσει.\nΣΤΗ ΒΕΝΕΖΟΥΕΛΑ μια ωραία πρωία εμφανίστηκαν ορισμένοι στα γραφεία ΜΜΕ για να «ευχηθούν» στους εργαζόμενους και στη συνέχεια «δέχθηκαν προθύμως» να συμβάλλουν στην «διάσωση» ιστορικών ομίλων του Τύπου, που το ίδιο το καθεστώς είχε απαξιώσει και είχε φέρει στα πρόθυρα της καταστροφής.\nΑΥΤΗ ΤΗ στιγμή η κυβέρνηση του Νικολάς Μαδούρο ελέγχει σχεδόν το σύνολο των ιδιωτικών μέσων ενημέρωσης στη Βενεζουέλα και επιπλέον έχει δημιουργήσει πολλά κρατικά μέσα ενημέρωσης που προπαγανδίζουν το έργο του καθεστώτος.\nΕπιπλέον η κυβέρνηση έχει κλείσει δεκάδες άλλα μέσα ενημέρωσης με διάφορες μεθόδους και προσχήματα, επειδή παρουσίαζαν τις δραστηριότητες της αντιπολίτευσης.\nΟ ΑΛΕΞΗΣ ΤΣΙΠΡΑΣ, που τη νύχτα του δημοψηφίσματος στην Ελλάδα το 2015, τηλεφώνησε στον Νικολάς Μαδούρο για να του πει ότι κατάφερε να κερδίσει παρ’ ότι τον «πολέμησαν σκληρά 9 τηλεοπτικοί σταθμοί στην Ελλάδα», μέχρι σήμερα δεν έχει δείξει να διαφωνεί με τις πρακτικές του προέδρου της Βενεζουέλας.


Bookstars :: Μετά το σεισμό - Συλλογικό έργο\nΤιμή Web : € 33,31 (-10%) € 29,98\nΠεριγραφή : Η χώρα μας είναι συνηθισμένη στους σεισμούς. Αλλά στο βιβλίο αυτό δεν μιλάμε για τους κανονικούς σεισμούς ως φυσικά φαινόμενα. Μιλάμε για το σεισμό που προκάλεσε η χρηματοπιστωτική κρίση του 2007 και τις μετασεισμικές δονήσεις, πολιτικές, οικονομικές και κοινωνικές, που συνεχίζονται μέχρι σήμερα -και πιθανότατα για αρκετό καιρό ακόμη. Βρισκόμαστε ήδη στην τρίτη φάση των μετασεισμικών δονήσεων. Άρχισαν με την κρίση στις τράπεζες και το χρηματοπιστωτικό σύστημα γενικότερα στον πλέον παγκοσμιοποιημένο κλάδο της οικονομίας. Έφτασαν στη συνέχεια στη λεγόμενη πραγματική οικονομία, προκαλώντας μείωση του ΑΕΠ σε πολλές προηγμένες οικονομίες, το μέγεθος της οποίας δεν είχαμε ζήσει από την εποχή του Μεγάλου Κραχ. Αυτά μέχρι το 2009. Όμως, εδώ και έναν χρόνο περίπου, η κρίση μεταφέρθηκε στο κράτος, συγκεκριμένα στα πιο ευάλωτα κράτη της ευρωπαϊκής περιφέρειας που αντιμετωπίζουν πλέον κρίση δημόσιου χρέους...\nΔιαστάσεις: 21χ14 Βάρος: 0.64kg\nΈτος Εκδοσης : 2010 ISBN: 9789600224948


Έχετε συσκευές για επιδιόρθωση; Ελάτε στο Repair Café και κερνάμε καφεδάκι!\nΤο repair cafe στο στέκι της Οικολογικής Κίνησης Πάτρας το Σάββατο 25 Νοεμβρίου\nΗ ΟΙΚΙΠΑ θα σας προσφέρει καφέ και βοήθεια για να επιδιορθώσετε τις χαλασμένες συσκευές σας.\nΜια δράση με πολλαπλές οικολογικές και κοινωνικές στοχεύσεις, επαναλαμβάνει η Οικολογική Κίνηση Πάτρας σε συνεργασία με την Κοινωνική Συνεταιριστική Επιχείρηση «Ανακυκλώνω στην Πηγή».\nΠρόκειται για τη φιλοξενία για δεύτερη φορά στο χώρο της ΟΙΚΙΠΑ, του repaircafe, μιας πρωτοβουλίας της ΚΟΙΝΣΕΠ να δημιουργήσουν ένα στέκι στο οποίο ο καφές και οι συναντήσεις να είναι σχετικές με την επιδιόρθωση παλιών αντικειμένων.\nΟι εθελοντές της ΚΟΙΝΣΕΠ θα βρίσκονται στα γραφεία της ΟΙΚΙΠΑ (Σαχτούρη 64) το Σάββατο 25 Νοεμβρίου 10.00-16.00, για να σας βοηθήσουν να κάνετε όποιες επισκευές χρειάζεστε, κυρίως σε ηλεκτρικές ή ηλεκτρονικές συσκευές και όχι μόνο.\nΌπως αναφέρουν οι διοργανωτές "δεν πρόκειται για κάποια εθελοντική πρωτοβουλία δωρεάν επισκευής συσκευών, αλλά για την ενεργό εμπλοκή των πολιτών στην επιδιόρθωση των συσκευών τους, με την καθοδήγηση βεβαίως έμπειρων τεχνικών".\nΣημαντικό: Καλό είναι να τηλεφωνήσετε πριν στο 2610-321010, για να ενημερώσετε σχετικά με το είδος της χαλασμένης συσκευής που θα φέρετε.\nΑξίζει να σημειωθεί ότι ο θεσμός του repair cafe με σύνθημα «Το πετάμε; Με τίποτα, το επισκευάζουμε!» λειτουργεί με επιτυχία σε αρκετές ευρωπαϊκές χώρες και έχει πολλά οφέλη:\n-Προώθηση της επαναχρησιμοποίησης υλικών στη λογική μιας βιώσιμης διαχείρισης των απορριμμάτων και εξοικονόμησης πρώτων υλών και ενέργειας\n-Αντίσταση στην πολιτική των εταιριών να παράγουν συσκευές μιας χρήσης, με την ψευδεπίγραφη επιλογή της απόρριψης, όταν το κόστος επισκευής φαντάζει υπέρογκο\n-Ανάπτυξη δεξιοτήτων στους πολίτες και μετάδοση βασικών τεχνικών γνώσεων\n-Εξοικονόμηση χρημάτων σε μια εποχή έντονης οικονομικής κρίσης\n-Δημιουργία σχέσεων κοινωνικής αλληλεγγύης και δημιουργικής συνεύρεσης\nΔραματική έκκληση της ΟΙΚΙΠΑ: "Σώστε τη Στροφυλιά από τους καταπατητές"\nΔραματική έκκληση για τη σωτηρία του δάσους της Στροφυλιάς απηύθυνε με επιστολή της στον πρωθυπουργό της χώρας, η Οικολογική Κίνηση Πάτρας.\nΕναλλακτικές μέθοδοι επαναχρησιμοποίησης απορριμμάτων - Το παράδειγμα της Γιανγκόν\nΒρεθήκαμε στην Yangon της Myanmar, όπου σκοπός μας ήταν να ανακαλύψουμε πού καταλήγει όλο αυτό το πλαστικό που κυκλοφορεί σε μια μεγαλούπολη.\nΑναδασωτέα έκταση της Στροφυλιάς παραδίδεται στους καταπατητές της\nΑναδασωτέα έκταση 800 στρεμμάτων της Στροφυλιάς παραδίδεται στους καταπατητές της με διάταξη στο νομοσχέδιο για τους φορείς διαχείρισης\nΑνταλλακτικό Παζάρι Χειμωνιάτικων Ρούχων\nΤην Κυριακή, 28 Ιανουαρίου 2018 18:00 στο\nΑΝΑΚΥΚΛΩΣΗ, WEB TV , ΚΟΙΝΩΝΙΚΗ ΟΙΚΟΝΟΜΙΑ,\nΑυτή η χώρα πληρώνει τους πολίτες να επιδιορθώνουν τα πράγματά τους αντί να τα πετούν [ΒΙΝΤΕΟ]\nΓια να καταπολεμήσει την "κουλτούρα της μιας χρήσης", η Σουηδία θα επιβραβεύει με μείωση φόρων όσους επαναχρησιμοποιούν, επιδιορθώνουν και δεν πετάνε τίποτα!\nΗ εφαρμογή στη χώρα μας ειδικού περιβαλλοντικού τέλους 4 λεπτών στις πλαστικές σακούλες από την 1/1/18, στοχεύει να λειτουργήσει ως αντικίνητρο για τη χρήση τους από τους καταναλωτές


Πρακτική θεολογία του Αγίου Σιλουανού - ΒΗΜΑ ΟΡΘΟΔΟΞΙΑΣ\n🕐 Τελευταία ενημέρωση: 18-04-2019 | 14:18:31 - Πρώτη δημοσίευση: 18-04-2019 | 14:18:31\n[Για παράδειγμα,] Λέει ότι υπάρχουν δύο μορφές ταπείνωσης: η μία είναι η ασκητική ταπείνωση, μέσω της μετανοίας, «είμαι χειρότερος από όλους» και η άλλη η θεία Ταπείνωση του Χριστού. Δηλαδή ότι είναι ίδιον του Θεού εκ της φύσεώς Του που είναι απερίγραπτος. Ποτέ δεν συνάντησα σε άλλους αυτή την διαφοροποίηση μεταξύ της ασκητικής ταπεινώσεως και της ταπεινώσεως που προσιδιάζει στον Θεό ως χαρακτηριστικό του.\nΈνα άλλο σημείο: Κανείς δεν μπορεί να αγαπά ολόκληρη την κτίση, κ.λπ. και να προσεύχεται για ολόκληρη την κτίση αν αυτό δεν γίνεται εν Αγίω Πνεύματι. Και η προσευχή για τους εχθρούς είναι χαρακτηριστικό αυτών που είναι φορείς του Αγίου Πνεύματος. Γι’ αυτόν τον λόγο λέει ότι αυτός που δεν αγαπά τους εχθρούς δεν έχει γνωρίσει ακόμη τον Θεό όπως πρέπει να τον γνωρίσουμε. Προσέξτε αυτό το σημείο. Γιατί το εκφράζει έτσι; Δεν υπάρχει τίποτε παρόμοιο σε κανένα πατερικό κείμενο…\nΑυτό που είναι αξιοσημείωτο είναι ότι μιλάει γι’ αυτό με έναν εντελώς φυσικό τρόπο. Από που προέρχεται αυτό; Από την εμφάνιση του Χριστού στην αρχή της ζωής του!… στην αρχή της μοναστικής ζωής του, όταν μετά την δοκιμασία, έβλεπε την αιώνια απώλειά του, για μια ώρα… πηγαίνει στον ναό και προφέρει αυτά τα λόγια: «Κύριε Ιησού Χριστέ, ελέησόν με»!\nΚαι ο Χριστός του εμφανίστηκε σαν να ήταν Ζων. Ε λοιπόν! Ποτέ δεν αμφισβήτησα στο μυαλό μου την αλήθεια της εμφάνισης του Χριστού στον Σιλουανό. Γιατί; Διότι ήταν απλός –ένας στρατιώτης–έτσι δεν είναι; Αμέσως μόλις τελείωσε την στρατιωτική του θητεία, πήγε στον Άγιον Όρος, και βλέπει αυτό! Αλλά που είναι η απόδειξη ότι αυτό είναι αλήθεια; Στο ότι άρχισε να προσεύχεται για τον κόσμο με όλο του το είναι!… Αν αυτός ο άνθρωπος ο τόσο απλός άρχισε να προσεύχεται με αυτό τον τρόπο, τι σημαίνει αυτό; Ποιά είναι η μαρτυρία ότι προσευχόταν αληθινά; Με κλαυθμούς, με όλο του το είναι, προσευχόταν για την σωτηρία του κόσμου…\nΖούσα στην Μονή, βυθισμένος στην απόγνωση για τον κόσμο, μετά τον πόλεμο… Είχα φύγει από την Γαλλία (το 1925) με το αίσθημα ότι όλη η Γαλλία ήταν βουτηγμένη σε μια βαθιά απελπισία. Τι ήταν αυτή η βαθιά απελπισία; Οι άνθρωποι δεν μπορούν πλέον να πιστέψουν στην Ανάσταση.\nΕπομένως αμφιβάλλουν για τους ίδιους τους εαυτούς τους, για την επιβίωσή τους, γι’ αυτόν τον ανώφελο αγώνα. Και εμένα με βασάνιζε αυτό. Είχα παρατήσει την τέχνη για να γίνω μοναχός στο Άγιον Όρος, αλλά βίωνα αυτήν την μορφή απογνώσεως. Είχα πει αυτόν τον λόγο στον π. Βλαδίμηρο, διότι μόλις αυτή η απελπισία υποχωρούσε μέσα μου, η προσευχή μου έχανε την έντασή της.\nΜόλις γαλήνευα, δεν βίωνα πλέον αυτή την γαλήνη σαν μία ευτυχισμένη ζωή, αλλά σαν τον θάνατο. Μόλις αυτή η απελπισία ατονούσε μέσα μου έχανα την αίσθηση της υπάρξεως του αιωνίου Είναι. Δεν μπορούσα να βγω από αυτό το παράδοξο. Γι’ αυτόν τον λόγο είχα πει στον π. Βλαδίμηρο: «Κρατηθείτε στο χείλος της απελπισίας».\nΕίναι η καρδιά που υποφέρει, δεν είναι στα λόγια. Το μυστικό είναι εκεί: Όπου είναι η καρδιά, εκεί είναι η χαρά και το φως· έπειτα, ο νους ενώνεται με την καρδιά, αλλά η καρδιά είναι γεμάτη από πόνο, σαν να βγαίνει το αίμα από την καρδιά.\nΤο Άγιο Πνεύμα είναι το Φως της αιωνίου ζωής· η πνοή του Αγίου Πνεύματος μέσα μας είναι η δύναμη της θείας αγάπης που εμπνέει στην ψυχή μια βαθιά συμπόνια για όλους, συμπεριλαμβανομένων και των εχθρών. Και η ψυχή αισθάνεται αυτή την αρχοντική αγάπη γεμάτη συμπόνια για τους εχθρούς δια μέσου της ενεργείας του Αγίου Πνεύματος ως μια κατάσταση εντελώς φυσική, μέσα στην οποία σβήνει κάθε εσωτερική πάλη και όπου βασιλεύει η θεία αρμονία.\nΑυτό είναι ζωτικής σημασίας για τον κάθε ένα από μας. Σύμφωνα με την διδασκαλία του αγίου Σιλουανού, του δόθηκε από το Άγιο Πνεύμα να γνωρίσει την θεότητα του Χριστού· γνώρισε τον Θεό εν Αγίω Πνεύματι. Το ομοούσιον του Υιού και του Αγίου Πνεύματος γίνεται περισσότερο αντιληπτό από το γεγονός ότι όταν το Πνεύμα, που εκπορεύεται εκ του Πατρός, επισκεφθεί αληθινά την ψυχή, η ψυχή βιώνει το σύνολο του περιεχομένου των εντολών του Χριστού.\nΓι’ αυτό τον λόγο, αν το πνεύμα που είναι μέσα μας είναι σε πλήρη συμφωνία με τις εντολές του Ευαγγελίου, τότε είναι πραγματικά το Άγιο Πνεύμα. Έτσι ο Υιός και το Άγιο Πνεύμα αμοιβαίως μαρτυρούν ο ένας για τον άλλο.\nΣυζήτηση με τον γέροντα Σωφρόνιο για τον Άγιο Σιλουανό\nΆγιος Σιλουανός ΑθωνίτηςθεολογίαΘΕΟΛΟΓΙΚΟΣ ΛΟΓΟΣΘΕΌς


Απεβίωσε 75χρονος τρικαλινός – ΤΡΙΚΚΗPress – Τα νέα των Τρικάλων\nΑπεβίωσε 75χρονος τρικαλινός Reviewed by Momizat on Σεπ 02 . Απεβίωσε σε ηλικία 75 ετών ο τρικαλινός Νικόλαος Γεωρ. Βαρνάβας, αφήνοντας πίσω του τη σύζυγό του Σουλτάνα, τα παιδιά του Γιώργος Βαρνάβα, Σπύρος Κουτσουβέλη, Π Απεβίωσε σε ηλικία 75 ετών ο τρικαλινός Νικόλαος Γεωρ. Βαρνάβας, αφήνοντας πίσω του τη σύζυγό του Σουλτάνα, τα παιδιά του Γιώργος Βαρνάβα, Σπύρος Κουτσουβέλη, Π Rating: 0\nΑπεβίωσε 75χρονος τρικαλινός\nΑπεβίωσε σε ηλικία 75 ετών ο τρικαλινός Νικόλαος Γεωρ. Βαρνάβας, αφήνοντας πίσω του τη σύζυγό του Σουλτάνα, τα παιδιά του Γιώργος Βαρνάβα, Σπύρος Κουτσουβέλη, Πόπη Βαρνάβα και τα αδέλφια Αλκη και Σίση Βαρνάβα,\nΗ κηδεία του θα γίνει την Τετάρτη 3 – 9 – 2014 και ώρα 6.00 μ.μ. , εκ της οικίας, Αρριανού & Πλουτάρχου στα Τρίκαλα, στον Ιερό Ναό Ζωοδόχου Πηγής Σαραγίων Τρικάλων.\nΗ σορός θα μεταφερθεί στην οικία, Αρριανού & Πλουτάρχου στα Τρίκαλα , την Τετάρτη 3-9-2014 και ώρα 4.00 μ.μ.\nTρίκαλα – Ποιος τολμά να συγκρουστεί με συμφέροντα και να γκρεμίσει πολυκατοικίες; – Ξεκινούν ανασκαφές στο Ασκληπιείο


Ζωή σαν τριαντάφυλλο (Temple Grandin) - iShow.gr\nΑληθινή ιστορία αμερικανικής παραγωγής 2010.\nΣυνοπτικά: Η ταινία περιγράφει την έγκαιρη διάγνωση της Τέμπλ; την προβληματική της ανάπτυξη κατά τη διάρκεια των σχολικών της χρόνων; την αμέριστη συμπαράσταση που είχε από τη μητέρα της (Ορμόντ), τη θεία της (ο’ Χάρα) και τον δάσκαλο της (Στράθερν); και την εξέλιξη της σε μια γυναίκα με εκπληκτική ευαισθησία και κατανόηση της συμπεριφοράς των ζώων.\nΗ ταινία περιγράφει την έγκαιρη διάγνωση της Τέμπλ; την προβληματική της ανάπτυξη κατά τη διάρκεια των σχολικών της χρόνων; την αμέριστη συμπαράσταση που είχε από τη μητέρα της (Ορμόντ), τη θεία της (ο’ Χάρα) και τον δάσκαλο της (Στράθερν); και την εξέλιξη της σε μια γυναίκα με εκπληκτική ευαισθησία και κατανόηση της συμπεριφοράς των ζώων.\nΟ αυτισμός της έδωσε ένα όραμα. Εκείνη του έδωσε φωνή.\n“ΑΠΑΡΑΜΜΙΛΗ ΔΥΝΑΜΗ… ΜΙΑ ΒΙΟΓΡΑΦΙΑ ΓΕΜΑΤΗ ΠΡΟΚΛΗΣΕΙΣ ΚΑΙ ΟΜΟΡΦΙΑ” - Variety\nΜε πρωταγωνιστές την βραβευμένη με Emmy® Κλαιρ Ντέινς (Ρωμαίος + Ιουλιέτα), τη Τζούλια Ορμόντ (Η Απίστευτη Ιστορία του Μπένζαμιν Μπάτον), τον Ντέιβιντ Στράθερν (Καληνύχτα και Καλή Τύχη), και την υποψήφια για Emmy® Κάθριν Ο’ Χάρα (Σκυλίσια Ζωή), η βραβευμένη με Emmy® ταινία Temple Grandin σκιαγραφεί την υπομονή και επιμονή μια γυναίκας που παλεύει με τις προκλήσεις και την απομόνωση του αυτισμού μια περίοδο που η συγκεκριμένη πάθηση ήταν ακόμα άγνωστη στο ευρύ κοινό.\nΧΡΥΣΗ ΣΦΑΙΡΑ 2011 ΚΑΛΥΤΕΡΗΣ ΗΘΟΠΟΙΟΥ (ΚΛΑΙΡ ΝΤΕΪΝΣ)\n7 ΤΗΛΕΟΠΤΙΚΑ ΒΡΑΒΕΙΑ ΕΜΜΥ (ΚΑΛΥΤΕΡΗΣ ΤΑΙΝΙΑΣ, ΣΚΗΝΟΘΕΣΙΑΣ, ΜΟΥΣΙΚΗΣ, Α' & Β' ΓΥΝΑΙΚΕΙΟΥ ΡΟΛΟΥ, Β' ΑΝΔΡΙΚΟΥ ΡΟΛΟΥ)


Mπουρούσης: «Έφαγα πολύ ξύλο από τον πατέρα μου για να παίξω μπάσκετ» (vid) • Η Άποψη\nMπουρούσης: «Έφαγα πολύ ξύλο από τον πατέρα μου για να παίξω μπάσκετ» (vid)\nΑπό Μ. ΔK\t 16:42 - 07/01/2021\nΜια εφ’ όλης της ύλης συνέντευξη στο Happy Day παραχώρησε ο Γιάννης Μπουρούσης.\nΟ διεθνής μπασκετμπολίστας μίλησε για την καριέρα του, την οικογένειά του, αλλά και τον πεθερό του, τον Μάκη Ψωμιάδη.\n«Έφαγα πολύ ξύλο από τον πατέρα μου για να παίξω μπάσκετ, εμένα μου άρεσε το ποδόσφαιρο. Δεν πήγαινα στο μπάσκετ και ο πατέρας μου νόμιζε ότι είχα μπλέξει. Έφαγα πολύ ξύλο κι έτσι ξεκίνησα το μπάσκετ. Έπαιζα δέκα χρόνια μπάσκετ στο εξωτερικό. Στην Κίνα πέρασα δύσκολα με το φαγητό και τους ανθρώπους. Έβλεπα τους συμπαίκτες μου να τρώνε κροκόδειλους και σκύλους κι έφευγα και πήγαινα και έπαιρνα πίτσα εγώ.\nΗ σχέση μου με την εθνική Ελλάδος είναι σχέση αγάπης. Αν μου κάνουν πρόταση να ξαναπαίξω, θα δεχτώ. Δεν ήταν εύκολη η μετάβαση από τον Ολυμπιακό στον Παναθηναϊκό. Υπήρξαν οπαδοί του Παναθηναϊκού που δεν με ήθελαν. Ήμουν πολύ τυχερός όταν ο Κρστιτς μου πέταξε την καρέκλα. Θα μπορούσε να μου είχε συμβεί κάτι πολύ κακό. Θεωρώ ότι είμαι δύσκολος χαρακτήρας και δεν είμαι ακόμα έτοιμος να γίνω προπονητής. Θα ήθελα να ασχοληθώ με τον τουρισμό και την εστίαση.\nΖω σε ένα σπίτι με εφτά γυναίκες. Γυναίκα, τρεις κόρες, μάνα, πεθερά και μια κοπέλα… Η σχέση μου με τον πεθερό μου ήταν άριστη, άριστη όσο δεν φαντάζεσαι. Δεν τον έζησα πάρα πολύ, αλλά όσο τον έζησα, τον έζησα καλά κα τον έχω στο μυαλό μου έτσι όπως θέλω. Είμαι ΑΕΚ, αλλά ποτέ δεν ήμουν φανατικός οπαδός», είπε ο Γιάννης Μπουρούσης.\nΡέθυμνο: Χειροπέδες σε άνδρα για λαθραία καπνικά προϊόντα\nΤα σχόλιο Κόντε για την επίσημη εκλογική νίκη Μπάιντεν\nΤέλος το μπάσκετ για τον Μπουρούση\nO Πιτίνο…κοιμάται ήσυχος\nΑγγελόπουλος για ΑΕΚ: «Δεν κρυφτήκαμε. Δεν φύγαμε. Είμαστε εδώ»\nΣτο χείλος του γκρεμού η ΑΕΚ – Ξεκίνησαν αποχή οι παίκτες\nΈξαλλος ο Αγγέλου με την ερώτηση του δημοσιογράφου\nΈγραψε ιστορία 14χρονος στην πρώτη κατηγορία της Ισπανίας\n«Μόνο με οικονομική ενίσχυση η επανεκκίνηση στο μπάσκετ»


Γκόμεθ: «Περίμενα το παιχνίδι απέναντι στον Απόλλωνα να τα κρίνει όλα, αλλά…» | Goal News Cy\nΑ' ΚΑΤΗΓΟΡΙΑΟΜΟΝΟΙΑΓκόμεθ: «Περίμενα το παιχνίδι απέναντι στον Απόλλωνα να τα κρίνει όλα, αλλά...»\nΓκόμεθ: «Περίμενα το παιχνίδι απέναντι στον Απόλλωνα να τα κρίνει όλα, αλλά…»\nΣτο γεγονός πως και ο ίδιος περίμενε το ματς απέναντι στον Απόλλωνα τη Δευτέρα να τα κρίνει όλα, αναφέρθηκε με δηλώσεις του στο επίσημο κανάλι της Ομόνοια ο Ζόρντι Γκόμεθ, ενόψει του αυριανού ματς. Μίλησε παράλληλα για τα συναισθήματα του σε μια σεζόν με τα πάνω και τα κάτω της, αλλά και για τους οπαδούς της ομάδας που όπως τόνισε θα είναι ωραίο να τους δουν ξανά τη Δευτέρα.\nΤελευταίο παιχνίδι μιας μακράς σεζόν, απέναντι στον Απόλλων. Περιμένεις ένα διαφορετικό τύπο αγώνα μιας και είμαστε ήδη πρωταθλητές;\nΝαι, προφανώς και είμαστε πρωταθλητές από την περασμένη εβδομάδα, τώρα δεν έχουμε πίεση για να κερδίζουμε αγώνες όμως είναι ένα παιχνίδι ποδοσφαίρου και πάντα προσπαθούμε να το κερδίζουμε.\nΌλοι περίμεναν ένα τελικό απέναντι στον Απόλλων όμως το ποδόσφαιρο είναι απρόβλεπτο…\nΝαι. Για να είμαι ειλικρινής περίμενα αυτό το παιχνίδι απέναντι στον Απόλλωνα να είναι αυτό που θα τα κρίνει όλα, όμως είμαστε χαρούμενοι που καταφέραμε να είμαστε πρωταθλητές μετά το παιχνίδι απέναντι στην ΑΕΚ. Τώρα είναι η στιγμή για να το απολαύσουμε και προφανώς στο επόμενο παιχνίδι θα προσπαθήσουμε να το διασκεδάσουμε.\nΠοιο είναι το συναίσθημα σου μετά από αυτή τη μεγάλη σεζόν που φτάνει στο τέλος της;\nΉταν μεγάλη σεζόν με τα πάνω και τα κάτω της, όμως τελικά καταφέραμε να την κάνουμε μια πολύ καλή (σεζόν). Στην αρχή πετύχαμε την είσοδο στους ομίλους του Γιουρόπα Λιγκ και τώρα τελειώνουμε ως πρωταθλητές. Είναι μια τέλεια σεζόν για εμάς και είμαστε όλοι πολύ χαρούμενοι.\nΟι οπαδοί μας ήταν φοβεροί την Τρίτη, το πανηγύρισαν πολύ και είναι ενθουσιασμένοι με τον τίτλο. Τι μπορείς να τους πεις;\nΉταν ωραίο που τους είδαμε πριν το παιχνίδι με την ΑΕΚ και φυσικά μετά το παιχνίδι έξω από το γήπεδο καθώς πηγαίναμε στο προπονητικό κέντρο. Επίσης θα είναι ωραίο να τους δούμε ξανά τη Δευτέρα.


Βασιλόπιτα-γιαουρτόπιτα με ελαιόλαδο - cretangastronomy.gr\n31 Δεκεμβρίου 2020 ~ Βαγγελιώ Κασσαπάκη\nΑπό την πρώτη φορά που έφτιαξα αυτή τη γιαουρτόπιτα πριν από 2 μήνες περίπου, την σκέφτηκα ως βασιλόπιτα. Βγαίνει με επίπεδη επιφάνεια που προσφέρεται για διακόσμηση, είναι αφράτη και νόστιμη και επιδέχεται προσθήκες που θα την κάνουν πιο γιορταστική, ενώ είναι υπέροχη και χωρίς αυτές.\nΕνώ λοιπόν σήμερα θα βάλω στο site μια πολίτικη –αυτήν είχα σκοπό να βάλω ως τελευταία ανάρτηση της χρονιάς- μετά από παράκληση για βασιλόπιτα με ελαιόλαδο, η πολίτικη έμεινε για του χρόνου αν είμαστε καλά! “Θέλω να αποφύγω το βούτυρο, όλα είναι βουτυρένια αυτές τις μέρες. Εσείς έχετε πολλά κέικ με ελαιόλαδο, προτείνετε κάποιο για βασιλόπιτα”. Μια φίλη τη ζήτησε δημόσια στο facebook και ακολούθησαν αρκετές και αρκετοί με μηνύματα inbox και σε e-mail.\nΤην έφτιαξα λοιπόν χθες βράδυ για άλλη μια φορά (οι φωτογραφίες είναι από προηγούμενη παρασκευή) για να δώσω και την εμπλουτισμένη συνταγή, να δω κι εγώ τι θα μπορούσε να αλλάξει στην εμφάνισή της με τις γιορταστικές προσθήκες. Άλλες προσθήκες είχα κάνει παλιότερα (ινδοκάρυδο πιο παλιά, τρούφα σοκολάτας πιο πρόσφατα, δείτε παρατηρήσεις).\nΚι ενώ προγραμμάτιζα την ανάρτηση για το μεσημέρι που θα είχα ολοκληρώσει και τη διακόσμηση, τηλεφωνική παράκληση την επίσπευσε! «Βάλε την το πρωί, να προμηθευτούμε όσα υλικά δεν έχουμε, να τη φτιάξουμε εμείς το μεσημέρι». Πρωί λοιπόν η ανάρτηση, πριν βγουν στην αγορά για τις τελευταίες προμήθειες οι φίλες μας και θα συμπληρώσω με τις υπόλοιπες φωτογραφίες αφού διακοσμηθεί και αφού κοπεί (αύριο…). Και μην ξεχάσετε πριν βγείτε στην αγορά να ρίξετε μια ματιά στα προτεινόμενα μενού για την Πρωτοχρονιά όπου θα βρείτε εξαιρετικά ταιριάσματα με κρασί, προτάσεις από ειδικούς!\nΚάτι σαν “μισοτελειωμένη” η σημερινή ανάρτηση, θα συμπληρωθεί αργότερα για να εξυπηρετηθούν οι φίλες που ζήτησαν βασιλόπιτα με ελαιόλαδο και μάλιστα όσο το δυνατόν πιο νωρίς σήμερα! Όχι ότι θέλει κάτι πολύπλοκο, αλλά να… γιαούρτι μπορεί να έχουμε προμηθευτεί για άλλες παρασκευές (σαλάτες ας πούμε) οπότε ας πάρουμε 1-2 κεσεδάκια ακόμη για τη γιαουρτόπιτα-βασιλόπιτα!\nupdate 1-1-2021: Οι φωτογραφίες που υποσχέθηκα:\n350 gr (2,5 κούπες) αλεύρι για όλες τις χρήσεις\n3 μεγάλα αυγά χωρισμένα (ήταν 210 gr περίπου μετα τσόφλια μαζί)\n330 gr (1,5 κούπα) ζάχαρη\n250 gr (1 κούπα) γιαούρτι πλήρες (όχι στραγγισμένο)\nΕπί πλέον, προαιρετικά: 40 gr καρύδια κομμένα με το μαχαίρι σε μικρά κομμάτια\n40 gr κράνμπερι\n40 gr αποξηραμένα σύκα (2 μεγάλα) σε μικρά κομματάκια ή σταφίδες\nΤο κουταλάκι μου είναι το δοσομετρικό κουταλάκι των 5 ml και η κούπα μου είναι 250 ml\nΑνακατεύουμε σε ένα μπολ το αλεύρι με τα μπαχαρικά και το αλάτι και τα προαιρετικά που αναφέρονται. Χωρίζουμε τα αυγά σε κρόκους και ασπράδια και χτυπάμε τα ασπράδια μαρέγκα. Ανάβουμε τον φούρνο στους 180 βαθμούς (αντιστάσεις).\nΑπό παλιότερη παρασκευή, χωρίς προσθήκες!\nΣε μπολ ανάμειξης χτυπάμε το ελαιόλαδο με τη ζάχαρη με το μίξερ του χεριού να γίνουν σαν κρέμα και προσθέτουμε ένα ένα τους κρόκους. Προσθέτουμε και το γιαούρτι και τη σόδα, χτυπάμε να αναμειχθούν και αφήνουμε στην άκρη το μίξερ.\nΑπό την χθεσινή παρασκευή, με τα φρούτα και τα καρύδια!\nΜε μια σπάτουλα ενσωματώνουμε ανακατεύοντας απαλά τη μαρέγκα και το αλεύρι (καλύτερα κοσκινίζοντάς το) σε 2-3 δόσεις εναλλάξ. Αδειάζουμε το μείγμα σε ταψάκι 26 νούμερο, ισιώνουμε την επιφάνεια και κάνουμε ένα κύκλο με μαχαίρι στην πίτα μας (δείτε στο βίντεο της “κρητικής βασιλόπιτας” τι εννοώ).\nΨήνουμε στον προθερμασμένο φούρνο μας λίγο πιο κάτω από τη μεσαία σχάρα, ακολουθώντας τις γενικές οδηγίες για κέικ. Χρειάζονται 60-65 λεπτά ανάλογα με τον φούρνο μας (δοκιμάζουμε να βγαίνει στεγνό το μαχαίρι) και στα 45 λεπτά καλύπτουμε με χαρτί ψησίματος για να μην αρπάξει η επιφάνεια. Αφήνουμε να μείνει 10 λεπτά μέσα στο ταψί και αναποδογυρίζουμε. Και οι δύο επιφάνειές της προσφέρονται για στόλισμα…\nΗ γιαουρτόπιτα έχει δοκιμαστεί και με προσθήκη τρούφας σοκολάτας στο μείγμα όπως προανέφερα, αλλά δεν είχα φωτογραφίες γιατί την έστειλα κάπου ως δώρο πριν την κόψω. Είχα προσθέσει ½ κούπα τρούφα.\nΜπορούμε να αλλάξουμε τα μπαχαρικά ή αποξηραμένα φρούτα αλλά ας είναι ένα γλυκό κι ένα άγλυκο για να μη γίνει πολύ γλυκιά. Πχ. σταφίδες-σύκα-χουρμάδες είναι γλυκά, κράνμπερι-βερίκοκα-δαμάσκηνα είναι άγλυκα, ας συνδυάσουμε ό,τι μας αρέσει ή ό,τι έχουμε!\nΗ πιο εύκολη διακόσμηση για βασιλόπιτες εκτός από το κλασικό πασπάλισμα με αχνοζάχαρη θεωρώ ότι είναι η βανίλια-υποβρύχιο, οπότε αν βιάζεστε προμηθευτείτε λίγη για τη βασιλόπιτά σας!\nΜη δείτε αυτή τη γιαουρτόπιτα μόνο ως βασιλόπιτα. Είναι εξαιρετικό κέικ, εύκολο και με υλικά που έχουμε σχεδόν πάντα στο σπίτι!\nLast reply was 8 Ιανουαρίου 2021\nView 31 Δεκεμβρίου 2020\nΔειχνει τελεια.αλλα θα την φτιαξω σαν κεικ αλλη μερα.καλη χρονια με υγεια και ολα τα καλα\nΘα χαρώ να σας αρέσει! Καλή Χρονιά!


ΑΓΙΟΡΕΙΤΙΚΕΣ ΜΝΗΜΕΣ: 3092 - Δεν «βούλιαξε» τελικά το Άγιο Όρος\nΠαρά τα εντυπωσιακά δημοσιεύματα για ρεκόρ επισκεπτών τις ημέρες του Πάσχα στο Άγιο Όρος, η πραγματικότητα είναι εντελώς διαφορετική. Προσκυνητές που συνηθίζουν να κάνουν Ανάσταση σε Αγιορειτικά Καθιδρύματα, αναφέρουν πως οι επισκέπτες φέτος ήταν κατά πολύ λιγότεροι των προηγούμενων ετών λόγω της οικονομικής κρίσης. Βέβαια υπάρχει μια αύξηση, από την προηγούμενη χρονιά, αυτών που πήγαν στο Άγιο Όρος για εργασία, προκειμένου να εξασφαλίσουν δωρεάν φαγητό και ύπνο. Αλλά σε καμμιά περίπτωση δεν «βούλιαξε» το Άγιο Όρος τις ημέρες του Πάσχα.\nΜικρό παράδειγμα η Ανάσταση στο Πρωτάτο (φωτ. πάνω), η οποία δεν θυμίζει άλλες εποχές. Βέβαια, ίσως αυτό να είναι καλύτερο για τους Μοναχούς, αλλά η κρίση δεν άφησε ανηπερέαστους και τους επισκέπτες του Αγίου Όρους.\nΑναρτήθηκε από Keliotis Giannis στις 5/09/2013 10:43:00 π.μ.


Το Σπίτι των Μαθηματικών - The Developers\nΤο εκπαιδευτικό παιχνίδι με τίτλο «Το σπίτι των μαθηματικών» αναπτύχθηκε με στόχο να προσεγγίσει μαθηματικά προβλήματα μέσα από ένα εικονικό περιβάλλον. Απευθύνεται σε μαθητές της Ε και ΣΤ τάξης δημοτικού και έχει στόχο να τους παρακινήσει να λύσουν κάποια μαθηματικά προβλήματα εμβυθίζοντας τους στο εικονικό περιβάλλον ενός σπιτιού. Τα προβλήματα έχουν τη μορφή ρεαλιστικών προβλημάτων, κάτι το οποίο σημαίνει ότι έχουν άμεσο αντίκρυσμα σε καταστάσεις της πραγματικότητας όπου απαιτούνται μαθηματικές δεξιότητες.\nΗ λύση των προβλημάτων που περιλαμβάνονται στο εκπαιδευτικό παιχνίδι πραγματοποιείται μέσα από διεργασίες που θα λάμβαναν χώρα και στη πραγματικότητα, ενώ η σωστή λύση ενός προβλήματος επιβραβεύεται από τους χαρακτήρες του παιχνιδιού. Τέλος ο μαθητής είναι ελεύθερος να κινηθεί τόσο στο εσωτερικό του σπιτιού όσο και στο εξωτερικό του, αλληλεπιδρώντας όταν το θέλει με κάποια μαθηματικά προβλήματα με τη σειρά που επιθυμεί.\nΤο εκπαιδευτικό αυτό παιχνίδι έχει παρουσιαστεί και στο «1ο Πανελλήνιο Συνέδριο με Διεθνή Συμμετοχή για το Εκπαιδευτικό Υλικό στα Μαθηματικά και τις Φυσικές Επιστήμες» που διεξήχθη στις 18/10/2014 στη Ρόδο.\nΤο παιχνίδι αυτό αναπτύχθηκε αξιοποιώντας όλες τις σύγχρονες τεχνολογίες στο χώρο των game engines προκειμένου να προσφέρει ένα άριστο οπτικά αποτέλεσμα και να εμβυθίζει τον παίκτη σε έναν ρεαλιστικό κόσμο.\nΙδιαίτερη έμφαση έχει δοθεί στην ευκολία χειρισμού του παιχνιδιού, από τη στιγμή που απευθύνεται σε παιδιά ηλικίας 11-12 ετών. Ο χειρισμός του γίνεται μέσω του πληκτρολογίου και του ποντικιού και δεν απαιτεί ειδικές δεξιότητες.\nΚατάλληλα οργανωμένες δραστηριότητες\nΟι δραστηριότητες του παιχνιδιού είναι κατάλληλα οργανωμένες σε ξεχωριστά δωμάτια στο χώρο του παιχνιδιού. Επιπλέον παρέχεται καθοδήγηση από τους δύο χαρακτήρες του παιχνιδιού σχετικά με τις ενέργειες που πρέπει να κάνει ο παίκτης.\nΈνα ακόμη project των The Developers που λειτουργεί απροβλημάτιστα χάρη στον άψογο σχεδιασμό του. Το παιχνίδι έχει δοκιμαστεί από ένα δείγμα 23 μαθητών Ε και ΣΤ δημοτικού και έχει βελτιστοποιηθεί τόσο στο χειρισμό όσο και στην ταχύτητα του.\nΔείτε το gameplay σε video


Η αιμοδοσία πήγε Central [ΒΙΝΤΕΟ] | politischios.gr\nΗ αιμοδοσία πήγε Central [ΒΙΝΤΕΟ]\nΠώς θα σας φαίνονταν να πίνατε τον καφέ σας και δίπλα σας κάποιος να πρόσφερε ζωή, κάποιος να έκανε το μεγαλύτερο δώρο προς τον συνάνθρωπο, δίνοντας το αίμα του.\nΜια τέτοια ξεχωριστή εμπειρία είχαν το πρωί οι θαμώνες του Central, στην παραλία της Χίου. Με πρωτοβουλία των ιδιοκτητών του καταστήματος, Κ. Βεζέρη και Σ. Τρικύλα το Τμήμα Αιμοδοσίας Χίου όλο το πρωινό πραγματοποίησε στους χώρους του, εθελοντική αιμοδοσία.\nΈνα ακόμη βήμα προσέγγισης της κοινωνίας και περισσότερο τις ηλικιακά νέες ομάδες του πληθυσμού έφερε με επιτυχία σε πέρας χθες το Τμήμα Αιμοδοσίας του '΄Σκυλίτσειου". "Ο κ. Βεζέρης είναι τακτικός αιμοδότης και μας πρότεινε να κάνουμε μια αιμοδοσία στον χώρο του καταστήματος. Δεχτήκαμε γιατί θεωρούμε ότι έτσι διευκολύνουμε τον κόσμο που δεν μπορεί να έρθει στο Νοσοκομείο αλλά παράλληλα ερχόμαστε και πιο κοντά στους νέους αιμοδότες", δήλωσε η Άννα Σωτηρίου από το τμήμα Αιμοδοσίας του Σκυλίτσειου".\nΗ ίδια θεωρεί ότι οι Χιώτες ανταποκρίνονται και συμμετέχουν στις προσπάθειες για αιμοδοσία και γι αυτό και το Νοσοκομείο μας είναι αυτόνομο σε αίμα, παράλληλα όμως καλεί όσο το δυνατόν περισσότερους και ειδικά τους άντρες να γίνουν εθελοντές αιμοδότες και να προσφέρουν αίμα πιο τακτικά.\nΗ γιατρός του Τμήματος Αιμοδοσίας του "Σκυλίτσειου"κ. Σταυροπούλου μιλώντας στον "π" υποστήριξε πως η συμμετοχή στη συγκεκριμένη αιμοδοσία θα δείξει αν ήταν πετυχημένο ή όχι το εγχείρημα και αν ανάλογες εξορμήσεις θα ενταχθούν στο πρόγραμμα των εθελοντικών αιμοδοσιών του τμήματος. Σε γενικές γραμμές και η ίδια επιβεβαιώνει ότι από "αίμα πάμε καλά παρά τις αυξημένες ανάγκες, αν και αυτή την περίοδο έχει σημειωθεί κάμψη στην εθελοντική αιμοδοσία".\nΈνα ακόμη βήμα εξωστρέφειας έγινε με στόχευση στην ηλικιακή ομάδα εκείνη που αποτελεί και το μέλλον της εθελοντικής αιμοδοσίας στον τόπο μας. Ελπίζουμε πως θα υπάρχει και συνέχεια.


Με επιτυχία πραγματοποιήθηκαν οι εκδηλώσεις στα Σέρβια από την Εφορεία Αρχαιοτήτων Κοζάνης για τον εορτασμό των «Ευρωπαϊκών Ημερών Πολιτιστικής Κληρονομιάς 2019» | KOZANILIFE.GR\nΣέρβια - Βελβεντό\t 30/09/2019\nΜε επιτυχία πραγματοποιήθηκαν οι εκδηλώσεις στα Σέρβια από την Εφορεία Αρχαιοτήτων Κοζάνης για τον εορτασμό των «Ευρωπαϊκών Ημερών Πολιτιστικής Κληρονομιάς 2019»\nΤην εκδήλωση της Κυριακής κάλυψε η ΕΡΤ Κοζάνης, την οποία και ευχαριστούμε. Θερμές ευχαριστίες απευθύνουμε επίσης σε όλους όσους τίμησαν με την παρουσία τους την εκδήλωση, συμβάλλοντας στην επιτυχία της. Ο ενθουσιασμός τους αποτελεί την καλύτερη επιβράβευσή μας, δεσμεύοντάς μας να επαναλάβουμε, με χαρά μας, το πρόγραμμα της ξενάγησης στο Κάστρο. Η Βυζαντινή Καστροπολιτεία Σερβίων αποτελεί τη σημαντικότερη μεσαιωνική πόλη του νομού Κοζάνης, η προστασία, ανάδειξη και προβολή της οποίας αποτελεί χρέος όλων μας.\nΣτον «Καλό Σαμαρείτη» η Αντιδήμαρχος Παιδείας, Εθελοντισμού και Κοινωνικής Μέριμνας του Δήμου Εορδαίας


Αθηνά Οικονομάκου ηλικία: Σε τι ΗΛΙΚΙΑ ΕΓΙΝΕ 2 φορά ΜΑΝΑ; - freegossip.gr\nΑθηνά Οικονομάκου ηλικία: Σε τι ΗΛΙΚΙΑ ΕΓΙΝΕ 2 φορά ΜΑΝΑ;\nΑθηνά Οικονομάκου ηλικία: Σε τι ΗΛΙΚΙΑ ΕΓΙΝΕ 2 φορά ΜΑΝΑ; Η Αθηνά Οικονομάκου (γεν. 6 Μαρτίου 1986) είναι Ελληνίδα ηθοποιός και επιχειρηματίας. Γέννηση 6 Μαρτίου 1986 (35 ετών)\nΎψος 1.68 μ. Προσωπική ζωή\nΤο καλοκαίρι του 2013 ξεκίνησε η σχέση της με τον επιχειρηματία Φίλιππο Μιχόπουλο. Στις 18 Νοεμβρίου του 2017 ανέβηκαν τα σκαλιά της εκκλησίας με πολιτικό γάμο στο Γύθειο. Στις 14 Μαρτίου του 2018 ήρθε στον κόσμο ο γιος τους Μάξιμος ενώ λίγους μήνες αργότερα, στις 6 Οκτωβρίου, το ζευγάρι παντρεύτηκε και με θρησκευτικό γάμο στη Μύκονο. Στις 8 Ιουνίου του 2021 ήρθε στον κόσμο η κόρη της.\nΑποφοίτησε από τη δραματική σχολή Κεντρική Σκηνή της Μιμής Ντενίση το 2007 ενώ την ίδια χρονιά έκανε το ντεμπούτο σε τηλεόραση και θέατρο. Έγινε ιδιαίτερα γνωστή στο ευρύ κοινό από το ρόλο της Ξένιας Παππά στην επιτυχημένη καθημερινή σειρά του MEGA Η Ζωή της Άλλης στην οποία πρωταγωνίστησε από το 2009 μέχρι το 2012. Ακολούθησαν οι συμμετοχές της σε γνωστές τηλεοπτικές σειρές όπως Κλεμμένα Όνειρα, Το δαχτυλίδι της φωτιάς, Η χειρότερη εβδομάδα της ζωής μου και Έλα στη θέση μου.\nΤο 2016 ξεκίνησε να δραστηριοποιείται επιχειρηματικά, δημιουργώντας την εταιρεία κοσμημάτων Allover. Το 2019 επέκτεινε τις επιχειρηματικές της δραστηριότητες, εγκαινιάζοντας την εταιρεία ένδυσης Project SOMA. Ένα διάλειμμα από τις επαγγελματικές δραστηριότητές της έχει κάνει η Αθηνά Οικονομάκου, αφού εδώ και μερικές ημέρες κρατάει στην αγκαλιά της την κόρη της.\nΗ γνωστή ηθοποιός γέννησε στις 9 Ιουνίου και τόσο εκείνη όσο και ο σύζυγός της, Φίλιππος Μιχόπουλος απολαμβάνουν τα νέα δεδομένα της ζωής τους. 3,5 χρόνια μετά τη γέννηση του γιου τους, Μάξιμου, οι δυο τους έγιναν ξανά γονείς!\nΗ Αθηνά Οικονομάκου έχει αφοσιωθεί στην ανατροφή της κόρης της,\nη οποία την παρούσα στιγμή αποτελεί την προτεραιότητά της.\nΗ αλήθεια είναι ότι το φετινό καλοκαίρι θα είναι διαφορετικό για το ζευγάρι,\nόμως σίγουρα θα είναι ένα από τα πιο αγαπημένα τους.\nΗ μικρή, της οποίας το όνομα δεν έχει ακόμα αποκαλυφθεί, έχει ξετρελάνει τους γονείς της!\nΤο πρωί της Τρίτης, η Αθηνά Οικονομάκου δημοσίευσε στο προφίλ της ένα βίντεο,\nστο οποίο τη βλέπουμε να απολαμβάνει τα χάδια της κόρης της.\nΚατηγορίες Δημοφιλή Ετικέτες ΑΘΗΝΑ ΟΙΚΟΝΟΜΑΚΟΥ,Αθηνά Οικονομάκου ηλικία Πλοήγηση άρθρων


«Η κατάσταση στην Ελλάδα κάθε άλλο παρά ιδανική είναι - η οικονομία συρρικνώθηκε κατά 25% από την έναρξη της κρίσης το 2009 και θα χρειαστούν χρόνια για την αποπληρωμή του ελληνικού χρέους. Αλλά για την ώρα η κατάσταση δείχνει να έχει σταθεροποιηθεί με σημάδια ανάπτυξης και οι επενδυτές επιστρέφουν με ανανεωμένο πάθος» συνεχίζει το άρθρο.\nΕΤΣΙ ΕΠΕΝΔΥΣΑΝ ΚΑΙ ΣΤΗΝ ΖΙΜΠΑΜΟΥΕ....\n..μέχρι που την έκαναν αποικία. Έλα όμως που τους σιχτίρισε ο Μουνγκάμπε\nΟι εξαγορές δεν είναι επενδύσεις στην Οικονομία! Μεταβίβαση κυριότητας θεωρείται είτε αφορά ακίνητα, εργοστάσια, εμπορικές αλυσίδες, επιχειρήσεις μεταφορών και παντός είδους υπηρεσιών.\nΟΛΟ ΚΑΙ ΠΕΡΙΣΣΟΤΕΡΟΙ ΒΡΕΤΑΝΟΙ ΑΠΟΙΚΙΟΚΡΑΤΕΣ\nΖιμπάμπουε κατάντησε η Ελλάδα, βρετανική αποικία\nΓια τον ΕΝΦΙΑ που θα πληρωνουν οσο ζουν ξερουν οι βρετανοι επενδυτες;\nΜάλλον νομίζουν ότι θα μπορέσουν να ξεφορτωθούν στα μουλωχτά τις λίρες Αγγλίας που δεν θα αγοράζει κανείς μετά το Brexit. Να περιμένετε στην ουρά κύριοι οπαδοί του Φάρατζ και του Μπόρις και των λοιπών εθνικιστών της συμφοράς. Προηγούνται οι Κινέζοι.\nΑυτό είναι η ανάπτυξη που περιμένουμε;\nΕχετε πληρη αγνοια απο μια ολοκληρη αγορα (ακινητα), οπως υπαρχουν πολλες αλλες (αγαθα, ενεργεια, μεταλλα, μετοχες, ομολογα). Καλυτερα να διαβασετε παρα να κανετε σχολια.\nΠου είναι οι επενδύσεις Κούλη\nαρχισες να μιλάς για Κούλη ένα μήνα μετά; Τι είναι μία χώρα καφέ Μικέλ; Πού ούτε σε καφέ αλλάγή σε κάτω από 3,4 ή 6 μήνες\nΔεν έχει άλλους, επενδύσαν όλοι με τον Αλέξη και ξέμειναν από μετρητό!\nΌ,τι προλάβουν γιατί τα'χουν πάρει όλα οι κινέζοι (μετά τους ρώσους και τους ισραηλινούς)\nΟι Κινεζοι σαν ακριδες εχουν πεσει πανω σε οτι μπορουν να κανουν δικο τους. Απο την Αφρικη, Ευρωπη, Ασια, Αμερικη, κλπ. εξαπλωνονται χωρις τελος. Τρεφονται με νουντλους καθε μερα για να αποταμιευσουν. Για το ιδιο λογο δεν διασκεδασουν και δεν χαλανε τα λεφτα τους οπως εμεις. Βεβαια παιρνουν και βοηθεια απο την πατριδα τους. Σε λιγο θα υπηρετουμε τους Κινεζους.\n17/02/2020, 17:25 3


Ο Εμπνευστής της "Γαλάζιας Πατρίδας" διαφωνεί με την αγορά Belharra - NEMESIS HD\nΤο “ειλικρινές” ενδιαφέρον του για τα οικονομικά του ελληνικού λαού εξέφρασε μέσω twitter ο “πατέρας” του δόγματος της “Γαλάζιας Πατρίδας”, Τζεμ Γκιουρντενίζ.\nO Τούρκος Υποναύαρχος σχολιάζοντας την ελληνογαλλική συμφωνία και τα εξοπλιστικά προγράμματα της χώρας μας, έγραψε ότι λυπάται τον ελληνικό λαό, καθώς πετιούνται τα χρήματα των φορολογουμένων, προσθέτοντας ότι χτίζουμε θαλάσσια δύναμη με δανεικά.\n«Λυπάμαι για τον ελληνικό λαό. Οι φόροι τους ξοδεύονται μάταια. Δίνουν χαρά στους εμπόρους γαλλικών όπλων και στους μεσάζοντες. Με δανεικά στήνουν θαλάσσια δύναμη. Με παραδειγματικό τρόπο πέφτουν στην παγίδα του Θουκυδίδη» δήλωσε ο Γκιουρντενίζ.\nΟ Γκιουρντενίζ είναι ο πρώτος που έθεσε το ζήτημα της “Γαλάζιας Πατρίδας” στην Τουρκία, στο ομώνυμο βιβλίο του “Mavi Vatan” στο οποίο αναλύει τις διεκδικήσεις της Τουρκίας σε Αιγαίο και Ανατολική Μεσόγειο.


Τάκης Κανελλόπουλος (1933 - 1990), ο σκηνοθέτης του έρωτα και της ουτοπίας\n9 Ιανουαρίου 2016 at 11:46\nΌταν είδα πάλι μια ταινία του αείμνηστου Τάκη Κανελλόπουλου, προικισμένου σκηνοθέτη και ευαίσθητου πολίτη, θυμήθηκα μια εκδρομή που κάναμε μαζί του μια παρέα καλών φίλων. Επισκεφτήκαμε τις γιορτές του 1971 τα χιονισμένα βουνά της Φλώρινας και τη λίμνη Πρέσπα. Ο Τάκης είχε αρχικά την ιδέα να πάμε στο Βίτσι, καθώς το γνώριζε από τα γυρίσματα της ταινίας του «Ουρανός» (1962). Στην πορεία όμως, λόγω των δυσκολιών που δημιουργούσε ο τόπος προορισμού, αλλάξαμε πρόγραμμα…\nΑφορμή εκείνης της εξόρμησης στάθηκε μια φωτογραφία του πατέρα μου στα χιονισμένα βουνά της Αλβανίας. Την κρατούσα μαζί μου όταν ο Τάκης μας κάλεσε σε μια ιδιωτική -κρυφή θα την έλεγα- προβολή στον κινηματογράφο «STUDIO” επί της Βασιλίσσης Όλγας στη Θεσσαλονίκη. Πρόβαλλε την ταινία του «Εκδρομή» (1966). Ήταν η περίοδος που ένιωθε αφάνταστα απογοητευμένος. Παρά το γεγονός ότι κατάγονταν από μια συντηρητική, θα έλεγα, οικογένεια και δεν κινδύνευε ως ένας …εκ παραδόσεως «εχθρός της πατρίδας», ένιωθε καταπιεσμένος από τις συνθήκες που επικρατούσαν στο καθεστώς της δικτατορίας, ιδιαίτερα για ζητήματα καλλιτεχνικά… Στην προβολή παρευρίσκονταν καμιά δεκαριά φίλοι, ανάμεσα στους οποίους οι αείμνηστοι Αλέκα Αναγνωστοπούλου, η Marion Stone μια Αμερικάνα δημοσιογράφος με επικριτική συμπεριφορά απέναντι στο καθεστώς, ο κυνηγημένος από τη χούντα δημοσιογράφος Γιώργος Γάτος (έφθασε κρυφά στην Θεσσαλονίκη) και ο Γιάννης Τσαρούχης, που ήρθε για δυο μέρες από το Παρίσι στη Θεσσαλονίκη.\nΎστερα επικεντρώθηκε στην «Εκδρομή» κι όπως πάντα έκλεισε με αφηγήσεις για τον μεγάλο του έρωτα, μια Πολωνέζα που γνώρισε στο Μόναχο, όπου σπούδαζε. Έγραψε πολλά γι’ αυτή και πιο πολύ για τα ταξίδια τους με το τραίνο, που πάντα τον έθελγε κι είχε θέση στις διηγήσεις του. Ψάχνω να βρω μερικά χειρόγραφα που μου έδωσε… Ήταν σκέψεις του για τα σενάρια των μετέπειτα ταινιών του «Η τελευταία άνοιξη» (1972) και «Σόνια» (1980).\n(Εμφανιστηκε 2,466 φορές, 1 εμφανίσεις σήμερα)\nΕτικέτεςΓιάννης Κ. Αικατερινάρης Τάκης Κανελλόπουλος


Οι πιο παρξενες μηνυσεις στον κοσμο ~ ΑΣΥΝΗΘΙΣΤΟ\n11:00 π.μ. Asinithisto No comments\nΏρες ώρες οι μηνυτές έχουν πολύ πλάκα. Κινούνται νομικά εναντίον όχι μόνο ανθρώπων αλλά και… υπερφυσικών δυνάμεων. Άλλοι πάλι ενώ φταίνε ψάχνουν τρόπο να βγουν κι από πάνω. Οι ακόλουθες περιπτώσεις είναι κυριολεκτικά για γέλια.\nΔεν με ψάχνουν οι φίλοι μου; Μήνυση\nΟ Antony Michaels είχε γραφτεί στο classmates.com ένα site κοινωνικής δικτύωσης σαν το facebook με την διαφορά πως αν και η περιήγηση είναι δωρεάν για να μπορείς να επικοινωνείς με άλλους πρέπει να πληρώνεις συνδρομή. Κάποια στιγμή του ήρθε ένα μήνυμα από το site που έλεγε ότι τον αναζητούσαν παλιοί συμμαθητές του. Έτσι πλήρωσε συνδρομή 15 δολαρίων ώστε να μπορέσει να δει ποιοί είναι και να μιλήσει μαζί τους. Μετά την απομάκρυνση από το… ταμείο ανακάλυψε ότι δεν τον είχε αναζητήσεις κανείς. Αποτέλεσμα; Να κάνει μήνυση στο site.\nΑν κι έγκλειστος στις φυλακές του Κεντάκι, ο Jonathan Lee Riches κατάφερε να μπει στο βιβλίο των ρεκόρ Γκίνες γιατί έκανε τις πιο κουφές… μηνύσεις. Τι έκανε αυτός μετά; Μήνυση στο Γκίνες! Ο ίδιος δήλωσε ότι «το βιβλίο των ρεκόρ Γκίνες δεν έχει κανένα δικαίωμα να δημοσιεύει την δουλειά μου, τα νομικά μου αριστουργήματα». Και ποια ήταν τα… αριστουργήματα του; Έχουμε και λέμε: ήταν μηνύσεις εναντίον του Τζορτζ Μπους, των Σομαλών πειρατών, της Μπρίτνεϊ Σπίαρς, της Μάρθας Στιούαρτ, του Πλάτωνα, του Νοστράδαμου, του Τζίμι Χόφα, των Βουδιστών μοναχών, του πύργου του Άιφελ και άλλων!\nΑποζημίωση γιατί ανακάλυψε ο άντρας της ότι τον απατούσε\nΗ Γκαμπριέλα Νάγκι από το Τορόντο του Καναδά διατηρούσε εξωσυζυγική σχέση. Ο άντρας της κάποια στιγμή ανακάλυψε το τι συνέβαινε όπως γίνεται συχνά τα τελευταία χρόνια: από τον λογαριασμό του κινητού. Παρατήρησε ότι καλούσε συχνά και για ώρα ένα συγκεκριμένο αριθμό. Το έψαξε, ανακάλυψε όλη την αλήθεια και φυσικά μετά την χώρισε. Η αντίδραση της Γκαμπριέλα ήταν να κινηθεί νομικά εναντίον της εταιρίας κινητής τηλεφωνίας θεωρώντας την υπεύθυνη για το διαζύγιο της! Και τι ζήτησε; Μόλις 600.000 δολάρια!\nΟ άνθρωπος που έκανε μήνυση στο σατανά\nΤην σχετικά πρόσφατη περίπτωση του ανθρώπου που έκανε μήνυση στον Θεό την έχετε λίγο πολύ ακουστά. Δεν ήταν όμως τόσο πρωτότυπη όσο μπορεί να νομίζετε. Τον είχε προλάβει το 1971 ο Gerald Mayo ο οποίος είχε μηνύσει τον σατανά για όλα τα δεινά της ζωής του. Ο πρόεδρος απέρριψε την υπόθεση επικαλούμενος το ότι δεν ήταν στην δικαιοδοσία του.


Η Σπυροπούλου on air στον Νίκο Μουτσινά - Το σχόλιο για τον Ατζούν (vid) | Έθνος\nLIFESTYLE 16.01.2019 15:26\n«Βγήκες και είπες ότι έχω μια σχέση και με έχουν τρελάνει από εκείνη την ώρα!»\nΤο ζήτημα σχολίασε χιουμοριστικά ο Νίκος Μουτσινάς στην εκπομπή του «Για την Παρέα» στο Open με την Κωνσταντίνα Σπυροπούλου να κάνει παρέμβαση... τηλεφωνική και να τον αφήνει άναυδο.\nΚάνοντας χιούμορ του είπε χαρακτηριστικά: «Στις 16:10 ξεκινάω εγώ σας παρακαλώ να αλλάξετε κανάλι…». Ο παρουσιαστής έβαλε τα γέλια και της είπε «Θα σου δώσω πάσα όταν τελειώσω την εκπομπή σου να σε δουν»!\nΗ παρουσιάστρια είπε στον Μουτσινά: «Βγήκες και είπες ότι έχω μια σχέση και με έχουν τρελάνει από εκείνη την ώρα!» και εκείνος απάντησε: «Ναι, αλλά κι εσύ δεν είπες δεν έχω!», με την παρουσιάστρια του ΣΚΑΪ να απαντά: «Μα, πού ξέρεις»;\nΗ παρουσιάστρια My Style Rocks προσκάλεσε τον Νίκο Μουτσινά να παρευρεθεί στην εκπομπή, για να της τα πει από κοντά. Ο Νίκος Μουτσινάς αποδέχτηκε την πρόσκληση και είπε ότι θα πάει στο Gala!\nΗ παρουσιάστρια του βρέθηκε στην επίσημη πρεμιέρα της παράστασης «Βερβερίτσα» στο Θέατρο Βρετάνια, με πρωταγωνιστές τον Νίκο Μουτσινά και την Μαρία Σολωμού, και έκανε δηλώσεις για τις φήμες που τη θέλουν ζευγάρι με τον Ατζούν. Η παρουσιάστρια ανέφερε πως έχει υποσχεθεί στον εαυτό της να μην μιλάει για τα προσωπικά της την νέα χρονιά, ωστόσο δεν διέψευσε την είδηση.


ΔΥΟ ΝΕΟΙ ΕΛΛΗΝΕΣ ΠΙΑΝΙΣΤΕΣ ΣΤΟ ΔΗΜΟΤΙΚΟ ΩΔΕΙΟ ΚΑΒΑΛΑΣ - Καβάλα, Πρωϊνή, Ραδιόφωνο, Εφημερίδα της Καβάλας, νέα, καβάλα ειδήσεις, μικρές αγγελίες\nΔΥΟ ΝΕΟΙ ΕΛΛΗΝΕΣ ΠΙΑΝΙΣΤΕΣ ΣΤΟ ΔΗΜΟΤΙΚΟ ΩΔΕΙΟ ΚΑΒΑΛΑΣ\n7 Νοεμβρίου 2019, 12:49\nΤο Δημοτικό Ωδείο Καβάλας σε συνεργασία με το Φεστιβάλ Πιάνου Θεσσαλονίκης φιλοξενεί δύο νέους ταλαντούχους πιανίστες σε δύο ξεχωριστά ρεσιτάλ στην αίθουσα Γιάννη Παπαϊωάννου. Η Δέσποινα Μανιαδάκη και ο Δημήτρης Φαρμάκης, θα ερμηνεύσουν μερικά από τα πιο απαιτητικά και δημοφιλή έργα του πιανιστικού ρεπερτορίου όπως τη Σονάτα έργο 53 «Waldstein» του L. V. Beethovenκαι τα AndanteSpianatoandGrandePolonaiseBrillante, έργο 22 και Σπουδή έργο 10, αρ.12, «Επαναστατική» τουF. Chopin, ενώ η Σονάτα αρ. 2, έργο 14 του Ρώσου συνθέτη S. Prokofievθα δώσει ξεχωριστή αίσθηση στη συναυλία.\nΗ Δέσποινα Μανιαδάκη γεννήθηκε στην Αθήνα το 1997. Το 2018 απέκτησε δίπλωμα πιάνου (άριστα παμψηφεί και Α’ βραβείο, τάξη Ν. Γκουντούμη). Έχει αποσπάσει βραβεία σε πανελλήνιους διαγωνισμούς και έχει συμμετάσχει σε σεμινάρια με τους D. Várjon, Δ. Ευνουχίδου, L. Boyadzieva, Σ. Θωμόπουλο, Ι. Ποταμούση κ.ά. Το 2019 συμμετείχε σε σεμινάρια πιάνου στη Γαλλία (Musicalta) και τη Γερμανία (HochschulefürMusikFranzLiszt) με την υποτροφία SideBySide. Σήμερα βρίσκεται στο Μεταπτυχιακό Πρόγραμμα του Ωδείου Αθηνών (τάξη Θ. Τζοβανάκη). Παράλληλα, σπουδάζει στην Ιατρική Σχολή Αθηνών.\nΤο “χαμένο” κοινωνικό παντοπωλείο του Δήμου Καβάλας- Η…\nΚαβάλα : Τρείς συλλήψεις για οικοδομικές εργασίες χωρίς…


Bullying - Νταηλίκι. Το φαινόμενο του εκφοβισμού (Μπούλινγκ)\nΑρχική » Σχολείο » Bullying – Νταηλίκι. Το φαινόμενο του εκφοβισμού στο σχολείο\nBullying – Νταηλίκι. Το φαινόμενο του εκφοβισμού στο σχολείο\nBullying – Νταηλίκι. Το φαινόμενο του εκφοβισμού. Ο όρος «Μπούλινγκ» έχει αποδοθεί στα ελληνικά ως «σχολικός εκφοβισμός». Οι τηλεφωνικές γραμμές βοήθειας.\nBullying. Το φαινόμενο του εκφοβισμού «school bullying»\nΤο φαινόμενο του εκφοβισμού «school bullying» και της βίας «school violence» στον χώρο του σχολείου παρουσιάζει αυξανόμενες και πολυπαραμετρικές διαστάσεις τόσο στην Ελλάδα όσο και στον διεθνή χώρο, ιδιαίτερα κατά τα τελευταία χρόνια.\nΟ δακτυλοδεικτούμενος της τάξης, το θύμα του εκφοβισμού τόσο στο σχολείο όσο και στους δρόμους του Internet, νιώθει πόνο ψυχικό αλλά και σωματικό.\nΝταηλίκι. Ο νόμος του φόβου που επικρατεί σε πολλά σχολεία\nΤο νταηλίκι είναι μια μορφή κακοποίησης, πιο συγκεκριμένα εκφοβισμού ή εξαναγκασμού.\nΑυτή συνεπάγεται περιοδικά επαναλαμβανόμενες πράξεις που σκοπό έχουν την επιβολή ενός ατόμου ή μιας ομάδας πάνω σε ένα άλλο άτομο ή ομάδα, επομένως μια «ανισορροπία δυνάμεων».\nΗ εν λόγω ανισορροπία μπορεί να είναι κοινωνική ή/και σωματική. Το θύμα του εκφοβισμού αναφέρεται και ως στόχος.\nΕίδη κακοποίησης στο νταηλίκι. Συναισθηματική, λεκτική, σωματική\nΤο νταηλίκι αποτελείται από τρία βασικά είδη κακοποίησης:\nΤο νταηλίκι κυμαίνεται από την απλή μορφή εκφοβισμού σε πιο σύνθετες μορφές, στις οποίες ο νταής ενδέχεται να έχει έναν περισσότερους «υπαρχηγούς» που μπορεί να φαίνεται να είναι πρόθυμοι να βοηθήσουν τον «αρχι-νταή» στις δραστηριότητές του.\nΤο νταηλίκι στο σχολικό περιβάλλον ή εργασιακό χώρο αναφέρεται και ως ομότιμη κακοποίηση\nΤο νταηλίκι μπορεί να προκύψει σε οποιοδήποτε περιβάλλον στο οποίο ανθρώπινα όντα αλληλεπιδρούν μεταξύ τους.\nΑυτό περιλαμβάνει το σχολείο, την εκκλησία, την οικογένεια, το χώρο εργασίας, το σπίτι και τις γειτονιές.\nΕίναι ακόμη ένας παράγοντας ώθησης στη μετανάστευση. Ο εκφοβισμός είναι δυνατό να λαμβάνει χώρα μεταξύ κοινωνικών ομάδων, κοινωνικών τάξεων και ακόμη και μεταξύ χωρών (υπερβολική εθνικοφροσύνη, σοβινισμός).\nΤι είναι ο σχολικός εκφοβισμός – επιθετική συμπεριφορά\nΠώς ορίζεται ο σχολικός εκφοβισμός και η επιθετική συμπεριφορά στα παιδιά:\nΣύμφωνα με την Εταιρεία Ψυχοκοινωνικής Υγείας του Παιδιού και του Εφήβου (ΕΨΥΠΕ), ως σχολικός εκφοβισμός ορίζεται η εσκεμμένη και επαναλαμβανόμενη βία και επιθετική συμπεριφορά με σκοπό την πρόκληση σωματικού ή και ψυχικού πόνου σε μαθητές από συμμαθητές τους, εντός και εκτός σχολείου.\nΟ σχολικός εκφοβισμός μπορεί να περιλαμβάνει σωματική βία (χτυπήματα, γροθιές κ.ά.), απειλές, εκβιασμούς, πειράγματα, «φαρμακερά» παρατσούκλια, κοροϊδία, διάδοση φημών.\nΑκόμα εσκεμμένο αποκλεισμό κάποιων παιδιών από κοινωνικές και σχολικές δραστηριότητες, σεξουαλική παρενόχληση, κλοπές των αντικειμένων του θύματος ή πρόκληση ζημιών σε αυτά.\nΤο έντονο bullying. Η κατάθλιψη και οι αυτοκτονίες\nΟ σχολικός εκφοβισμός έχει βρει νέα μέσα για να γιγαντώνεται, με κυριότερο το Διαδίκτυο. Οι γονείς δεν θα πρέπει να αισθάνονται απαραίτητα ασφαλείς όταν το παιδί είναι «ήσυχο στο δωμάτιό του».\nΤο έντονο bullying συνδέεται με κατάθλιψη, με αυτοκτονικό ιδεασμό, ακόμη και με αυτοκτονίες.\nΤις περισσότερες φορές τα θύματα του εκφοβισμού σιωπούν καθώς φοβούνται, ντρέπονται, νιώθουν ότι φταίνε, αλλά συγχρόνως στο μυαλό τους κλωθογυρίζει ότι θα απογοητεύσουν τους γονείς τους με την «αδυναμία» τους.\nBullying. Τι πρέπει να κάνουν οι γονείς εγκαίρως\nΓια τον λόγο αυτόν οι γονείς πρέπει να είναι άκρως προσεκτικοί ώστε να «διαγνώσουν» εγκαίρως το πρόβλημα.\nH επικοινωνία με τον δάσκαλο ή τους καθηγητές του παιδιού\nΣήμερα, διαφορετικοί επιστημονικοί χώροι και πεδία έχουν αναγνωρίσει, αναδείξει και μελετήσει το πρόβλημα του σχολικού εκφοβισμού και της βίας, στις πολλαπλές μορφές και διαστάσεις του.\nΠροτείνουν, μέσα από την πρόληψη και την παρέμβαση, διάφορες προσεγγίσεις και μεθόδους για την αποτελεσματική αντιμετώπισή του.\nΜέσα σε αυτό το πλαίσιο, οι εκπαιδευτικοί του σύγχρονου σχολείου θα πρέπει να έχουν τις απαραίτητες γνώσεις και να είναι ικανοί να οργανώσουν, να αναπτύξουν και να συντονίσουν ένα σύνολο κοινωνικοπαιδαγωγικών δράσεων.\nΔράσεων που αφορούν την πρόληψη και την αντιμετώπιση του φαινομένου της σχολικής βίας και του εκφοβισμού και ενός αριθμού παράγωγων ζητημάτων, σε επίπεδο ατομικό, τάξης, σχολικής μονάδας, οικογένειας και τοπικής κοινότητας.\nBullying. Τηλεφωνικές γραμμές βοήθειας απέναντι στον φόβο\nΟι τηλεφωνικές γραμμές στήριξης απέναντι στο φόβο για εκπαιδευτικούς, γονείς, παιδιά και εφήβους.\nΕυρωπαϊκή Γραμμή στήριξης παιδιών και εφήβων: 116 111\nΗ ευρωπαϊκή «Γραμμή στήριξης παιδιών και εφήβων 116111» είναι μια συμβουλευτική τηλεφωνική γραμμή αποκλειστικά για παιδιά και εφήβους μέχρι 18 ετών.\nΜπορεί να τηλεφωνήσει ανώνυμα οποιοδήποτε παιδί νιώθει την ανάγκη βοήθειας, υποστήριξης ή συμβουλής σε θέματα ψυχικής υγείας, για οτιδήποτε μπορεί να το απασχολεί, χωρίς κόστος, από κινητό ή σταθερό τηλέφωνο.\nΓραμμή Σύνδεσμος για την ψυχοκοινωνική υγεία: 801 801 1177\n«Γραμμή – Σύνδεσμος 801 801 1177» για την ψυχοκοινωνική υγεία παιδιών και εφήβων.\nΗ γραμμή απευθύνεται αποκλειστικά σε γονείς και ενηλίκους που θέλουν να μιλήσουν για κάποιο θέμα ψυχικής υγείας που τους απασχολεί σε σχέση με ένα παιδί ή έναν έφηβο.\nΜονάδα Εφηβικής Υγείας | Νοσοκομείο Παίδων: 8001180015\nΕθνική Τηλεφωνική Γραμμή για τα Παιδιά SOS: 1065\nΣε αυτή την τηλεφωνική γραμμή 1056 του Χαμόγελου του Παιδιού ο καθένας μπορεί να τηλεφωνήσει δωρεάν και ανώνυμα.\nΗ γραμμή που λειτουργεί όλο το 24ωρο είναι στελεχωμένη με κοινωνικούς λειτουργούς και ψυχολόγους οι οποίοι προσφέρουν τηλεφωνική υποστήριξη για τη διαχείριση φαινομένων όπως ο σχολικός εκφοβισμός. Πηγές : stop-bullying, hamogelo.gr, wikipedia\n#Νταηλίκι. Το φαινόμενο για τον σχολικό #εκφοβισμό. Οι #τηλεφωνικές γραμμές βοήθειας #Bullying